Milić kaže da ako je zapadna međunarodna zajednica zaista toliko uplašena ruskim uticajem, onda je nerešeno pitanje Beograda i Prištine "jedan od velikih kanala uticaja koji Rusija može da koristi".\n- Mogu da razumem da je jako teško izaći i prihvatiti obavezujući sporazum kada imate zemlje članice EU i NATO koje nisu priznale Kosovo - istakla je.\nUkazala je i da je predsednik Srbije rekao da je Srbija pravila greške 90-ih, "i to je suština zašto smo izgubili Kosovo".\n- Ali suština je da je od tog perioda Srbija većinu ratnih zločinaca isporučuje što nije bilo jednostavno, nadalje, Srbija je ispunila neke obaveze iz Brielskog sporazuma, a ZSO nema nigde. I Kosovo i međunarodna zapadna zajednica odugovlače sa formiranjem suda za zločine OVK, a još se kao nestali vodi između 400 do 600 Srba po najkonzervativnijim procenama - naglasila je.\n"Kosovo može da bude jedinstven slučaj"\nOna je navela da, kada se sve uzme u obzir i koliko je region izložen pretnjama spolja, "vreme je da zapadna zajednica tretirajući novi status Kosova, razmisli o podeli KiM kao najmanje lošem rešenju tretirajući ga kao jedinstven slučaj, koji ne može da izazove logiku da to može da uradi Republika Srpska".\n- Mislim da je to moguće uraditi na jednoj konferenciji na kojoj bi se otvorila i pitanja razjašnjenja graničnih sporova Srbije i Hrvatske, kao i Srbije i BiH, i da to Srbija može da izvede menjanjem Ustava i da stavi međunarodnu zajednicu pred jedan svršen čin - pa da vidimo šta bi bilo - kaže Milić.\nKako kaže, zna da je prilično neobično da to dolazi isključivo iz CEAS-a i dodaje.\n- To je analiza CEAS, imajući u vidu koliko smo u ćorsokaku - navela je milićeca.\nObjašnjava da CEAS redovno prati stanja u bezbednosti i da se priča o političkom okruženju u kojima se strategije usvajaju, i smatra da je razlog zašto sugeriše da zapadna medjunarodna zajednica razmisli o podeli Kosova kao opciji i taj "što mi, na žalost, imamo prilično popularne i dobre popunjene sindikate u vojsci i policiji koji se ne bave sindikalnim i ljudskim pravima gradjana u uniformi već se na prilično bezočan način bave politikom".\n"Važna dobra saradnja sa NATO-om"\nMilić je rekla da, upravo iz tog razloga, dokumenti sprečavaju realne politike i razmatranje opcija na drugim poljima.\nMilić pohvaljuje što se samoproglašena nezavisnost ne vidi više kao najveća bezbednosna pretnja i kaže:\n- Mi smatramo da je veliki politički izazov, ali da nema mesta da bude tolika bezbednosna pretnja.\n- To je apsolutno marginalizovano, ne vidi se nigde da su EU i NATO glavni partneri - ističe Milić.\nPozdravila je što je u dokumentima rečeno da Srbija ima akcioni plan partnerstva sa NATO i ukažuje da se u EU može ući kao vojno neutralna zemlja, ali ne i "ako imate tako loš odnos sa Nato paktom".


Saobraćaj se odvija normalno, preporučuje se oprezna vožnja zbog snega\nBEOGRAD – Saobraćaj na najopterećenijim putnim pravcima prvog prioriteta u Srbiji, autoputevima, odvija se normalno, kolovoz je suv i snega nema, saopštilo je jutros JP „Putevi Srbije”. Na osnovu izveštaja štaba Zimske službe, u saopštenju se navodi da je na autoputevima A-1 od Niša do granice sa Makedonijom i A5 od Niša do granice sa Bugarskom kolovoz suv i snega nema. Na državnim putevima prvog prioriteta preporučuje se oprezna vožnja, kolovoz je vlažan, ili delimično vlažan, a snega uglavnom nema, ili ga ima mestimično u raskvašenom stanju do pet centimetara na teritoriji Valjeva i Užica. Na državnim putevima drugog i trećeg prioriteta, kolovozi su vlažni u nižim predelima, a snega ima mestimično u raskvašenom stanju do pet centimetara na teritoriji Valjeva, Užica i\n18.11.2015 u 15:47\nDrobnjak: Sve je spremno za zimsko održavanje puteva\nBEOGRAD - Počela je sa radom Zimska služba za održavanje državnih puteva u dužini od oko 15.000 kilometara i već je nabavljeno 40.000 tona soli, izjavio je danas v.d. direktor „Puteva Srbije” Zoran Drobnjak.On je na konferenciji za novinare povodom početka zimske sezone, koja je svake godine u periodu od 15. novembra ove do 31. marta, rekao da će o putnoj mreži brinuti ukuno 26 preduzeća sa kojima „Putevi Srbije” imaju ugovor o održavanju. Pomoćnik načelnika Uprave saobraćajne policije Zlatko Belencan je apelovao vozače da koriste zimske pneumatike, s obzirom da je pravilnikom predviđeno da u periodu od 1. novembra do 1. aprila budu sve četiri zimske gume u slučaju da na kolovozu ima snega, leda ili poledice, kao i da dubina šare na gumi mora da bude najmanje četiri milimetra\n16.08.2015 u 08:40\nVišesatna čekanja na Horgošu\nBEOGRAD – Na graničnom prelazu Horgoš zadržavanja putničkih vozila na izlazu iz zemlje su višesatna, a kolone duge više kilometara, saopštio je večeras Auto moto savez Srbije (AMSS)\n01.08.2015 u 15:08\nSUBOTICA – Smena turista iz zapadne Evrope uzrokovala je današnja višečasovna zadržavanja vozila na graničnim prelazima Horgoš i Kelebija. Na Horgošu se, prema poslednjim podacima mađarske policije, vozila zadržavaju dva sata na ulasku u Mađarsku, a tri sata na izlasku, odnosno ulasku u Srbiju. Na Kelebiji se čeka dva sata na izlasku iz Mađarske Mađarska policija je prethodno, da bi smanjila gužvu...\n06.04.2015 u 16:00\nNa Ibarskoj magistrali obrušila se jedna saobraćajna traka\nKRALjEVO – Zbog obrušavanja jedne saobraćajne trake na Ibarskoj magistrali kod Bogutovca na putu Kraljevo - Raška, saobraćaj se odvija jednom trakom. Šef sekcije Putevi Novi Pazar Miroslav Pajević rekao je Tanjugu da je pre desetak dana došlo do otcepljenja bankine, a tokom prethodnog vikenda i do otpadanja jednog dela kolovozne trake na putu Kraljevo-Raška, kod Bogutovca. „Saobraćaj se u ovom...\n08.01.2015 u 22:00\nKasni spajanje „Koridora” sa „Putevima”\nIako je vlada donela odluku o spajanju „Puteva Srbije” i „Koridora Srbije” do toga još nije došlo. Zorana Mihajlović, potpredsednica vlade i ministar građevinarstva, saobraćaja i infrastrukture, okrivila je rukovodstvo „Koridora” za neuspeh tog poteza. Optužila ih je da su se ponašali „opušteno” i rekla da će odgovornost postati jasna posle pripajanja tih preduzeća i izbora novog rukovodstva....\n12.11.2014 u 10:57\nI našim putevima gazdovaće stranci\nPremijer Aleksandar Vučić nedavno je zažalio što se on nije prvi dosetio da naše auto-puteve ponudi na koncesiju kao što to pokušavaju da učine Hrvati. Zbog teškoća u otplati kredita vlada te zemlje planira da strateškom partneru ponudi nešto više od hiljadu kilometara državnih auto-puteva na koncesiju od 30 do 50 godina. Koncesionar bi održavao puteve i naplaćivao putarinu, a država bi od...\nZajam od 273,8 miliona evra za popravku puteva u Srbiji\nBEOGRAD – Ministarstvo finansija Vlade Republike Srbije potpisalo je danas sa Evropskom investicionom bankom (EIB), Evropskom bankom za obnovu i razvoj (EBRD) i Svetskom bankom (Međunarodnom bankom za obnovu i razvoj) tri ugovora o zajmu u iznosu od 273,8 miliona evra, namenjenih sanaciji i poboljšanju bezbednosti mreže puteva u Srbiji. Planirano je da se kroz navedeni projekat u narednih pet...\n16.07.2013 u 09:38\nDržava duguje putarima 5,5 milijardi dinara\nDržava duguje putarskim preduzećima još oko 5,5 milijardi dinara. O tome kako će ove obaveze biti izmirene i kako će biti rešeno sistemsko finansiranje održavanja puteva danas će razgovarati predstavnici Vlade Srbije, putara i sindikata. Najveći dužnici su lokalne samouprave koje nisu platile radove u vrednosti od 3,5 milijarde dinara. Fond za kapitalne investicije duguje 861 milion, dok se sa...\n29.03.2013 u 12:30\nSrbija duguje putarima 2,4 milijarde dinara\nDržava duguje 2,4 milijarde dinara putarima za održavanje puteva. Sonja Vukanović, predsednica Samostalnog sindikata putara Srbije, upozorava da bi mnoge putarske firme mogle da odu u stečaj i da između 10.000 i 15.000 radnika ostane bez posla. Putrevi Srbije novac duguju putarima zato što im, kako kažu u ovom preduzeću, nisu isplaćene subvencije. I to 500 miliona dinara za decembar prošle...


Strah od odmazde prema muslimanskim vojnicima - Klix.ba\nNakon napada u Fort Hoodu Strah od odmazde prema muslimanskim vojnicima\nNakon napada u Fort Hoodu\nStrah od odmazde prema muslimanskim vojnicima\n8.11.2009. u 19:10\nNačelnik generalštaba američke vojske Džordž Kejsi upozorio je da ubistva vojnika u bazi Fort Hood u Teksasu mogu dovesti do odmazde prema muslimanskim vojnicima i potkopavanja raznolikost u vojsci koja je neophodna zbog ratova u Iraku i Afganistanu.\nKejsi, bivši komandant u Iraku, rekao je da nije mudro spekulisati o motivima koji su naveli Nidala Malika Hasana da ubije 13 ljudi, a desetine rani u ubilačkom pohodu u vojnoj bazi Fort Hood.\nOn je izrazio zabrinutost da bi širenje spekulacija moglo dovesti do odmazde protiv muslimanskih vojnika.\nJedna od spekulacija je da je Hasan, rođen u SAD, to učinio kao osvetu zbog nepravde koju američki vojnici nanose pripadnicima njegove vjere.\n"Strahujem da bi te spekulacije mogle dovesti do neželjenih posljedica", rekao je Kejsi u intervjuu za televiziju CNN.\nOn je istakao da bi bila velika sramota, osim što je tragedija, da raznolikost koja postoji u vojsci bude žrtva ovog napada.\nU američkoj vojsci služi oko 3 500 samodeklarisanih muslimana, iako neki eksperti tvrde da je pravi broj daleko veći jer se muslimanski vojnici boje da otvoreno izjasne o tome.\nOva tragedija pogodila je vojsku koja pokušava da regrutuje vojnike sa znanjem jezika i kulture Bliskog istoka kako bi pomogla njihovim naporima u Iraku i Afganistanu.\nGovoreći o Afganistanu Kejsi je istakao da je potrebno još američkih vojnika u toj zemlji, ali nije precizirao broj.\n"Mislim da su nam potrebne dodatne snage u Afganistanu koje bi /glavnokomandujućem američkih i NATO snaga u Afganistanu/ generalu Stenliju Mekristalu omogućile da napreduje protiv talibana dok mi obučavamo afganistanske snage", rekao je Kejsi.\nMekristal je preporučio povećanje snaga u Afganistanu za 40 000 vojnika.\nAmerički savjetnik za nacionalnu bezbjednost Džejms Džons izjavio je juče da nema garancija da će slanje dodatnih vojnika u Afganistan riješiti sve probleme NATO i da oni miogli biti samo "progutani".\nKomentarišući zahtjev generala Mekristala da se pošalje dodatni broj vojnika u Afganistanu, Džons je rekao da generali uvijek traže još vojnika.\n"Mislim da samo vojnicima nećemo riješiti probleme. Minimalan broj je važan, ali ne postoji maksimalan broj", rekao je Džons, dodajući da se može poslati i 200 000 vojnika koje će Afganistan jednostavno "progutati".\nprije 21h 30m 130\nprije 21h 42m 190\nprije 12h 16m 40\nprije 3h 29m 90\nprije 6h 31m 115


Objavljeno sreda, 10 oktobar 2018 17:00\nU čast obilježavanja jubileja stogodišnjice od završetka Prvog svjetskog rata i oslobođenja Berana od Austrougarske, „Srpska narodna odbrana Vasojevića i limske doline“ organizuje tradicionalnu manifestaciju „Dani sjećanja na srpske junake i dobrovoljce - Berane 2018“. Manifestacija će se održati u subotu, 13. oktobra, u Sali SO Berane, sa početkom u 19 časova.\nKako je najavljeno, „Veče istorije, tradicije, gusala i sjećanja na naše pretke“ biće ispunjeno promocijom knjige „Vasojevići u borbi za srpsko i jugoslovensko ujedinjenje 1914-1918.“, autora Gorana Kikovića - profesora istorije.\nPrema najavi, u promociji će učestvovati: Branislav Otašević - književnik, recezent knjige, Zoran Vulević - publicista i prevodilac, recezent knjige, David Lalić - publicista i pjesnik, recezent knjige, Goran Кiković, istoričar, autor knjige, Darko Jovović - novinar i pjesnik, Milan Cimbaljević - pjesnik i guslar Borivoje Deletić.\nSkup će u ime izdavača knjige pozdraviti Branko Savić - predsjednik Udruženja ratnih dobrovoljaca 1912-1918, njihovih potomaka i poštovalaca Vojvoda Stepa iz Vojvodine i Miličko Trifunović - predsjednik Uruženja ratnih dobrovoljaca 1912-1918, njihovih potomaka i poštovalaca Berane.\nDa podsjetimo, Srpsku narodnu odbranu Vasojevića i limske doline formirali su: Uruženje ratnih dobrovoljaca 1912-1918, njihovih potomaka i poštovalaca Berane, Udruženje srpskih književnika u otadžbini i rasejanju za Crnu Goru - Andrijevca i Srpsko istorijsko-kulturno društvo “Nikola Vasojević“.


Povodom obeležavanja evropske kampanje "Dan bez automobila" u mnogim lokalnim zajednicama Srpske obustavljen je saobraćaj u užim gradskim zonama, a najmlađi su na biciklima ili pešice defilovali zatvorenim ulicama.\nNaročito zanimljivo bilo je u Gradiški gde je uz tamičenja u odbojci i fudbalu, krosu, biciklijadu i vožnju bicikala na poligonu, upriličen i defile fijakera, te kulturno-zabavni program.\n- Veći gradovi sigurno imaju više problema uzrokovanih saobraćajnim gužvama nego Gradiška, ali i mi moramo biti svesni da u budućnosti možemo da imamo veće gužve u saobraćaju nego danas - naveo je zamenik načelnika Gradiške Ognjen Žmirić.\nU centru Trebinja deca iz vrtića i nižih razreda osnovnih škola su vozili bicikla, rolere i trotinete kako bi starije učesnike u saobraćaju podsetili na zdrave navike i smanjenje broja automobila na ulicama.\nNa krajnjem jugu Srpske povodom “Dana bez automobila” u nedelju poslepodne biće organizovana biciklisticka trka od Kamenog mosta do brane Gorica.\nObustava saobraćaja u Prijedoru trajala je od 11 do 14 časova, a učestvovali su osnovci i članovi sportskih klubova i deca iz vrtića koja su kredom oslikavala ulice Prijedora.\nPromovisanje alternativnih vidova saobraćaja, zagađenje vazduha ili buka razlozi su održavanja ove manifestacije i u Foči.\nPešice u školu\nNa sugestiju AMD Foča, roditelji nisu jutros, bar jedan dan u godini, dovozili decu automobilima u školu, već su ona prošetala ili su stigla biciklima.\n- Želimo da poručimo roditeljima da parkiraju automobile i da uzmu za ruku svoju decu i prošetaju gradom jer će nam tako svima biti lepše, više ćemo se družiti, a manje zagađivati našu životnu sredinu - rekla je sekretar AMD Foča Dana Muminović.\nU RS se svake godine povećava broj registrovanih vozila, kojih trenutno ima više od 370.000, od čega je samo u Banjaluci 70.000.\nU okviru manifestacije "Dan bez automobile" u Banjaluci je danas od 11do 13 časova u centru grada bio obustavljen saobraćaj za sva motorna vozila, osim za autobuse javnog prevoza.\nU istom periodu putnici koji su ušli u gradski prevoz na stajalištima kod robne kuće "Boska" ili kod preduzeća "Pošte Srpske" imali su besplatan prevoz.\nEvropski dan bez automobila obeležava se 22. septembra u 3.000 gradova širom Evrope.


MUKE ZA PETEVA: JUNAK BIH IZ LAVOVA SE POVRIJEDIO | Hayat.ba\nFudbaleri Malmoa savladali su na gostovanju Ostersunds rezultatom 3:0 u okviru nogometnog prvenstva Švedske.\nZa Malmo nastupa još jedan reprezentativac BiH, Anel Ahmedhodžić, ali njega nije bilo u sastavu gostujuće ekipe zbog manje povrede.\nNaime, kako je objasnio trener Malmoa Jon Dahl Tomasson, bh. reprezentativac je osjetio bol u zadnjoj loži.\nTomasson je dodao da je Ahmedhodžić u posljednje vrijeme mnogo putovao, pa se s njegovim igranjem nije željelo rizikovati. Za sada, povreda ne izgleda ozbiljno pa bi Anel, koji je postigao izjednačujući gol za BiH u Ukrajini, vrlo brzo trebao biti ponovo u pogonu.\nŠTA SE DOGAĐA U MUP-U KS: POLICAJCI SKUPLJALI NOVAC DA KUPE...


Novine broj 1039 - Naslovne vesti - Novine Toronto - Headline News\nVAŠINGTON - VUK DRAŠKOVIĆ\nAlbanske zločine nad Srbima niko ne kažnjava\nMinistar spoljnih poslova Srbije i Crne Gore (SCG) Vuk Drašković izjavio je da se na Kosovu sprovodi etničko čišćenje Srba i drugih nealbanaca i da albanske zločine nad Srbima niko ne kažnjava.\nMinistar spoljnih poslova Srbije i Crne Gore (SCG) Vuk Drašković izjavio je da se na Kosovu sprovodi etničko čišćenje Srba i drugih nelabanca i da albanske zločine nad Srbima niko ne kažnjava.\nUkazati na opasnost od nezavisnog Kosova\nVladika Artemije izjavio je u Vašingtonu da je cilj njegove posete SAD da zvaničnike te zemlje upozna sa kontinuiranim stradanjem Srba u pokrajini i posledicama koje može da ima eventualna nezavisnost pokrajine, saopštila je Eparhija raško-prizrenska.\nVladika Artemije je juče, tokom prvog dana posete SAD, upoznao ambasadora SCG u Vašingtonu Ivana Vujačića sa stanjem u pokrajini i namerom da zvaničnicima SAD predloži konkretne pravce delovanja kojim bi međunarodna zajednica mogla da reši probleme na Kosovu i Metohiji i ujedno spreči uništavanje hiljadugodišnje hrišćanske kulture na tom prostoru, navodi se u saopštenju ERP.\nVujačić je tom prilikom istakao da će predstavnici američke administracije biti veoma zainteresovani da čuju mišljenje i predloge Vladike Artemija i upoznaju stav crkve, jer on dolazi sa "lica mesta".\nVladika Artemije je istakao da mu je poznato da je međunarodna zajednica spremna da učini izvesne ustupke Srbima u procesu pregovora i da im da određene privilegije kako bi ih privoleli da prihvate rešenje koje se, kako je rekao, "ogleda u davanju nezavisnosti, formulisanoj na jedan ili drugi način".\nVladika Artemije i amabsador SCG u Vašingtonu istakli su da je pitanje povratka prognanih najvažnije pitanje koje treba rešavati.\nPovratak treba da prethodi realizaciji procesa decentralizacije koji treba da se odnosi ne samo na preostale, nego na sve Srbe koji su živeli na Kosovu i Metohiji do 1999. godine, rekao je on.\nVladika je upozorio da bi Srbi legalizovali i ozakonili etničko čišćenje ukoliko bi prihvatali da se vrate samo u enklave, jer bi na taj način stvarali geta i povećavali broj getoizirnahih Srba u pokrajini.\nVladika Aretmije je istako da međunarodna zajednica može obezbediti uslove za povratak na sva mesta na kojima su Srbi živeli, hvatanjem i kažnjavanjem zločinaca, a time bi se, kako je istakao, obezbedila i sloboda kretanja.\nVladika Artemije se u sredu sastao i sa predstavnicima Kongresa srpskog ujedinjenja. Oni su ga tom prilikom upoznali sa aktivnostima i naporima koje KSU ulaže u iznošenje istine o stradanju Srba na Kosovu i Metohiji, pred američkom administracijom i američkim građanima.\nU govoru na tradicionalnom molitvenom doručku u Vašingtonu, Drašković je upozorio da je neprihvatljivo da na teritoriji države Srbije bude proglašena nova etnička država, Kosovo.\nU prisustvu trupa i uprave UN, već šest godina i osam meseci sprovodi se etničko čišćenje te teritorije od hrišćana Srba, od Turaka, muslimana, Roma. Na Kosovu više nema nijednog Jevrejina, rekao je Drašković na molitvenom skupu na kome će govoriti i predsednik SAD Džordž Buš.\nDrašković je kazao da su UN zaustavile zločine režima Slobodana Miloševića nad Albancima na Kosovu, ali da albanske zločine nad Srbima niko ne kažnjava.\nOn je izneo podatak da je sa Kosova proterano više od 200.000 nealbanaca, ubijeno stotine civila, srušeno 40.000 kuća i oko 150 crkava i manastira.\nFormalne deklaracije osude tih zločina prate izjave i namere da se, u ime demokratije, prihvati volja albanske većine na Kosovu da na teritoriji države Srbije bude proglašena nova etnička država, rekao je Drašković.\nŠef diplomatije SCG naglasio je da volja bilo koje većine, bilo gde u svetu, pa ni na Kosovu, ne sme dobiti legitimitet i ne sme biti nagrađena, ako je ta volja zasnovana na zločinu, mržnji i progonu.\nNacionalni molitveni doručak je institucija stara više od pola veka, koja u zajedničkoj molitvi u Vašingtonu okuplja predsednika SAD, članove Kongresa, američke političare i vojne lidere, kao i visoke goste iz gotovo svih zemalja sveta.\nVišednevnoj manifestaciji molitvenog doručka ove godine pored ministra Draškovića sa suprugom Danicom prisustvuju i generalni inspektor MUP-a Srbije Vladimir Božović, potpredsednik SPO -a Vlajko Senić i šef novoosnovanog ekonomskog tima za Kosovo i jug Srbije Nenad Popović.\nDrašković će tokom boravka u Vašingtonu, do petka, razgovarati i sa predstavnicima američke administracije, kongresmenima i senatorima, a glavne teme, kako se očekuje, bihe Kosovo i saradnja sa Haškim tribunalom.\nŠta virus ptiČijeg gripa Čini tako smrtonosnim\nDa li je otkrivena tajna ptičjeg gripa\nAmerički istraživači pronašli su gen za koji pretpostavljaju da od virusa ptičjeg gripa pravi ubicu.\nNaučnici su možda na tragu otkriću šta virus ptičijeg gripa čini tako smrtonosnim. Američki istraživači pronašli su gen za koji pretpostavljaju da od virusa ptičjeg gripa pravi ubicu.\nSvi virusi ptičijeg gripa koje je proučavao tim dečije istraživačke bolnice St. Džud u Memfisu imali su gen, koji nije imao ni jedan virus humanog gripa.\nLjudi koji su zaraženi H5N1 virusom u Vijtnamu i Tajlandu imali su "ptičiju" verziju gripa, kakav su imale i žrtve pandemije gripa 1918. godine, koja je tada pokosila na desetine miliona ljudi u celom svetu, saopštili su istraživači.\nMeđutim, virusi gripa koji svake sezone napadaju ljude, kao i oni koji su uzrokovali manje smrtonosne pandemije 1957, i 1968, nemaju "ptičiji gen".\nOtkriće, koje je objavljeno u časopisu "Sajens", moglo bi da bude putokaz za otkrivanje drugih smrtonosnih virusa, kao i za pronalaženje boljeg leka protiv gripa, rekao je Rojtersu Klajton Nev iz bolnice St. Džud.\n"Mi smo jasno pokazali razliku između ljudskog i ptičijeg gripa. Ali, neophodno je još puno rada kako bi to moglo da se primeni u praksi", kaže Nev.\nOn i njegove kolege su napravili "mapu" gena svih poznatih virusa gripa, što još niko nije radio iako su virusi jednostavni organizmi sa samo osam gena.\n"To je podatak za koji očekujemo da će biti jako značajan u razumevanju osobina tog virusa i kako prelazi sa ptica na ljude. Objavili smo podatke do kojih smo došli kako bi istraživači širom sveta mogli da ih koriste", ističe Nev.\nIstraživači su koristili "kolekciju" od 11.000 uzoraka virusa, uključujući i 7.000 virusa ptičijeg gripa, koje je tokom 30 godina sakupio doktor Robert Vebster iz St. Džud bolnice.\nProučavali su različite uzorke 336 virusa ptičijeg gripa od patki, galebova, ptica čije je stanište kod voda, kao i živine iz Severne Amerike, Evroazije i Australije, sakupljenih od 1976. do 2004. godine.\nVirus H5N1 pronalažen je kod ptica decenijama unazad, ali je prvi put zabeleženo da je taj virus prešao na čoveka 1997. godine u Hong Kongu.\nOd kada se ponovo pojavio 2003, zarazio je najmanje 152 ljudi, a usmrtio 83, prema podacima Svetske zdravstvene organizacije.\nH5N1 se još ne prenosi sa čoveka na čoveka, ali stručnjaci strahuju da bi lako mogao da mutira u oblik koji bi se tako prenosio, i da izazove pandemiju koja bi odnela, prema nekim procenama, više desetina miliona ljudskih života.\nGlavni faktor da li će se to zaista i dogoditi jesu genetske promene na samom virusu, a niko ne može da predvidi da li će do njih doći ili ne.\nMeđutim, Nevov tim je možda pronašao koji protein treba nadgledati, i nazvao ga NS, nestrukturalni protein, koji se stvara samo kada virus napadne ćeliju. Oblici virusa ptičijeg gripa prave daleko veću štetu ćelijama od oblika humanog gripa, kaže Nev.\nMoguće je, dodaje on, da bi mutacija koja bi omogućila prenošenje virusa sa čoveka na čoveka oslabila protein NS, ali to niko u vovom trenutku ne može da zna.\n"Mislim da niko u ovom trenutku ne može da predvidi šta je budućnost virusa H5. To je prilično zastrašujuće", zaključio je Nev.\nBez dogovora o snabdevanju strujom Srba na Kosovu\nUNMIK isključuje struju samo srpskim naseljima\nJoakim Riker priznao da je januarsko odlaganje sastanka sa Sandom Rašković u Prištini usledilo nakon ultimatuma albanske strane.\nPredsednica Koordinacionog centra za Kosovo Sanda Rašković-Ivić i šef UNMIK-ovog odeljenja za ekonomiju Joakim Riker nisu uspeli da se dogovore o normalizaciji u snabdevanju struje Srba na Kosovu.\n"Sastanak je protekao u prilično napetoj atmosferi, jer su obe strane ostale kod svojih dijametralno suprotnih tvrdnji", navodi se u saopštenju Koordinacionog centra.\nSrbija od Anana traži da reši\nproblem struje na KiM\nVlasti Srbije zatražiće od generalnog sekretara Ujedinjenih nacija Kofija Anana da pomogne u rešavanju problema snabdevanja srpskih enklava na Kosovu i Metohiji električnom energijom, saopšteno je podle sednice Vlade Srbije.\nPremijer Vojislav Koštunica i predsednik Boris Tadić verovatno će se pismom obratiti Ananu, izjavila je na konferenciji za novinare predsednica Koordinacionog centra za Kosovo i Metohiju Sanda Rašković Ivić.\n"Nama sem Kofija Anana nije ostao niko više kome bismo se požalili na ovu situaciju, koja jeste alarmanta, zabrinjavajuća i na pragu etničkog čišćenja", kazala je Sanda Rašković Ivić.\nPrema njenim rečima, u pismu će biti ukazano i na nelegalno isključivanje srpskih enklava sa mreže fiksne i mobilne telefonije.\n"Mislim da je ovo prevršilo svaku meru, i da je sadašnje ponašanje privremenih institucija, ali na žalost i UNMIK-a koji je trebalo da bude nepristrasan u ovoj situaciji, potpuno okrenuto na stranu Albanaca i sračunato kao pritisak za etničko čišćenje", rekla je Sanda Rašković.\n"Riker je pokušavao da dokaže da na Kosovu i Metohiji u raspodeli električne energije nema dikskriminacije na nacionalnoj osnovi, dok je Sanda Rašković argumentima dokazivala suprotno".\nKoordinacioni centar je saopštio da rešenje sadašnje teške situacije Riker vidi u prihvatanju Kosovske elektro korporacije (KEK) kao jedinog provajdera, i da snabdevanje zavisi od plaćanja utrošene energije.\nSanda Rašković je takav pristup osporila primedbom "o nepotrebnoj monopolizaciji KEK-a, napominjući da u tom sistemu rade i nestručni ljudi, frizeri, pekari, vojnici, koji su dobili zaposlenje nakon što su Srbi otpušteni, odnosno, proterani".\nOna je rekla da se "albanska strana, ali i neki predstavnici međunarodne zajednice, ponašaju kao da je Kosovo i Metohija već nezavisna država, ignorišući odredbe Rezolicije 1244".\nPredstavnik Ujedinjenih nacija izrazio je na sastanku nadu da će privatizacija koja treba da se sprovede rešiti mnoga od postojećih problema.\nSanda Rašković Ivić je na to dodala da ta privatizacija može da bude uspešna samo ukoliko bude provedena po principu neotuđivosti privatnog vlasnišva, kao i vlasništva države Srbije i Srpske pravoslavne crkve.\nO snabdevanju kosovskih Srba strujom Riker je sa zvaničnicima iz Beograda trebalo da razgovara pre dve nedelje u Prištini, ali je taj susret odložen zbog, kako je tada rečeno, tehničkih razloga.\nU saopštenju Koordinacionog centra se navodi da je Joakim Riker priznao da je januarsko odlaganje sastanka sa Sandom Rašković u Prištini usledilo nakon ultimatuma albanske strane, koja je odbacila mogućnost razgovora o električnoj energiji u prisustvu predsednice Koordinacionog centra.\n"To je samo novi u nizu dokaza da se neki ljudi i institucije ponašaju kao da je ta južna srpska pokrajina već samostalna država", ocenila je Sanda Rašković Ivić.\nNakon susreta sa njom Riker se sastao sa ministrom energetike u Vladi Srbije Radomirom Naumovim koji je ponudio spremnost Beograda da obezbedi oko 50 miliona kilovata mesečno za redovno snabdevanje strujom srpskih sredina na Kosovu.\nUNMIK i Kosovska elektroenergetska korporacija (KEK) do sada nisu prihvatili da deo ingerencija snabdevanja i naplate struje na Kosovu preuzmu vlasti u Beogradu.\nRedukcije struje na Kosovu, prema navodima Koordinacionog centra mogu da potraju i dvadeset sati dnevno.\nstandardi na Kosovu NEĆE biti ispunjeni\nAnalitičari smatraju da je Kosovo nezavisno\nBritanski i američki analitičari za Balkan ocenili su da je na poslednjoj sednici Kontakt grupe potvrđena namera da se Kosovu da nezavisnost, upozorivši, međutim, da to, ako ne bude jedinstven slučaj, može negativno da utiče na rešavanje problema u drugim delovima sveta.\nNovinar i ekspert za Balkan Tim Džuda ocenio je da formulacija iz saopštenja Kontakt grupe da "rešenje mora biti prihvatljivo za stanovnike Kosova" jasno upučuju da zaključak da je odluka faktički doneta i da će Kosovo dobiti uslovnu nezavisnost.\nOn je za londonski Bi-Bi-Si (BBC) rekao da je uveren da će se, u tom kontekstu, bečki pregovori Beograda i Prištine baviti položajem Srba na Kosovu i implementacijom uslovne nezavisnosti uz što manje teškoća i problema.\n"Ako želimo da budemo potpuno iskreni, tema razgovora neće biti budući status Kosova već budući status Srba na Kosovu. Uveren sam da su velike sile rešene da Kosovo dobije uslovnu nezavisnost, a sada su sada na dnevnom redu detalji. Zato i ne čudi naglasena želja da se razgovori okončaju do kraja ove godine", pojasnio je Džuda.\nProfesor Univerziteta u Oksfordu Mark Almond za Bi-Bi-Si je rekao da je Kosovo već "de fakto" nezavisno i da sada treba utvrditi da li postoji mogućnost da ta teritorija dobije nekakav međunarodno priznat status.\nPrema njegovim rečima, Beogradu je prostor za manevrisanje ograničen.\n"Srbija je, verovatno, u iskušenju da, budući da ni vojno ni praktično nije u stanju da povrati kontrolu nad Kosovom, krene drugim putem i da možda, prekidanjem veza sa Kosovom, kod Evropske unije isposluje bolje uslove za sebe. Ironija je u tome što će najveći zunačaj imati odgovor na pitanje šta će nezavisno Kosovo kao presedan značiti za ostatak sveta", rekao je Almond.\nPotpredsednik za pitanja spoljne politike i odbrane u vašingtonskom institutu "Kato" Ted Karpenter, na slici desno, istakao je da američki političari u moraju da insistiraju na činjenici da je Kosovo jedinstven slučaj.\nOn smatra da Zapad želi da stavi tačku na krizna žarišta, izražavajući pri tom nevericu da će se iko u svetu baviti poštovanjem prava koja kosovski Srbi budu dobili.\nKarpenter je u izjavi Glasu Amerike (VOA) ocenio da su odluke Kontakt grupe da na Kosovu nema povratka na stanje od 1999. godine i da nema podele, jednostrane i da idu u prilog kosovskim Albancima.\nOvaj analitičar ne veruje da će standardi na Kosovu ikada biti ispunjeni.\n"To su prazna obećanja da bi se umirila savest zapadnih političara. Kosovski Albanci su već sproveli etničko čišćenje. Iz te pokrajine je proterano više od 240.000 Srba, a ne verujem da će preostali Srbi ostati na Kosovu duže od par godina, ako ta pokrajina dobije nezavisnost. Kosovo bi u tom slučaju postalo potpuno homogeno društvo", zaključio je Karpenter.\nSumnje u sposobnost NemaČke da iznese Svetsko prvenstvo u fudbalu\n“Minhen” otvorio staru ranu Nemačke\nDok je Spilbergova "Šindlerova lista" o nemačkom industrijalcu koji je spasao 1.100 Jevreja iz koncentracionih logora izazvala novu rundu preispitivanja o holokaustu, "Minhen" je "pogodio u živac".\nRežiser Stiven Spilberg, na slici dole, otvorio je još jednu staru ranu Nemačke, baš kada se zemlja u kojoj je holokaust zamišljen i u kojoj se dogodio masakr za vreme Olimpijskih igara 1972. godine, priprema za novu pažnju svetske javnosti - Svetsko prvenstvo u fudbalu.\nSpilbergov novi film "Minhen" je upravo počeo da se daje širom Nemačke posle više nedelja intenzivne medijske pompe tokom koje su probuđena neželjena sećanja na šokantno neadekvatan odgovor nemačkih vlasti na otmicu i ubistvo 11 izraelskih sportista.\nSumnje u sposobnost Nemačke da iznese Svetsko prvenstvo u fudbalu, na kome će učestvovati 32 fudbalske nacije, uvukle su se u medijsko pokrivanje novog Spilbergovog filma i uzdrmale poverenje u sposobnosti vlasti da organizuju prvi veliki sportski događaj od 1972.\nPalestinski napadači ubili su dvojicu Izraelaca u Olimpijskom selu i uzeli devet talaca 5. septembra 1972. godine. Nemci su satima pregovarali pre nego što su taoci, petoro otmičara i jedan policajac ubijeni u neuspelom pokušaju spašavanja na aerodromu u Minhenu.\n"Teror je izbio u srcu jednog od najbogatijih gradova Evrope i ceo svet je preko televizije gledao kako Jevreje ponovo ubijaju u Nemačkoj", podsetio je ovih dana magazin "Stern", u priči na osam strana, posvećenoj događaju u Minhenu.\nNajprodavaniji list je obavestio svoje nemačke čitaoce, od kojih većina nikada nije povezivala Minhen sa terorističkim napadom iz 1972. godine, da je izraelski lider Golda Meir kasnije napisala da joj je bilo "fizički muka" od "sramnih akcija Nemaca".\nTema filma, u kome glavne uloge tumače Erik Bana, Danijel Krejg i Metju Kasovic, možda i jeste Izrael i Palestinska oslobodilačka organizacija (PLO), ali je sva pažnja ipak usmerena na slabo obezbeđenje i amaterski policijski odgovor nemačkih vlasti koje se sada nadaju da će svet imati bolje mišljenje o Nemačkoj tokom Svetskog kupa koji počinje 9. juna.\nSpilbergov film prati petoricu muškaraca koje je Golda Meir poslala da pronađu i ubiju pripadnike palestinske gerilske grupe odgovorne za masakr u Minhenu.\n"Minhen je izazvao nacionalnu izraelsku traumu", rekao je Spilberg u intervjuu magazinu "Špigl". "Mislim da je izraelska premijerka morala da reaguje na neverovatnu provokaciju u Minhenu. Jevreji su ubijeni u Nemačkoj na Olimpijskim igrama. Taj čin je imao takvu istorijsku dimenziju da nije mogao da prođe nekažnjeno. U principu, verujem da je uradila pravu stvar", izjavio je Spilberg.\nGlavni grad Bavarske je bogati grad od 1,2 miliona stanovnika, prepun japija koji skijaju na obližnjim Aplima ili jedre po okolnim jezerima. Bogatstvo je stečeno cvetajućom industrijom visokih tehnologija. Mračne uspomene koje bi mogle da pokvare sjaj Mihnena su skrivene, za razliku od Berlina gde je nemoguće izbeći nacističku prošlost zemlje.\n"'Minhen', i pored protivljenja koje je izazvao, sigurno je najinspirativniji i najmisaoniji film koji je ove godine došao iz Holivuda", ocenili su nemački kritičari.\nFilm je još 23. decembra počeo da se prikazuje u SAD, a još ranije je izazvao ljutnju Jevreja širom sveta, koji smatraju da je previše naklonjen palestinskim teroristima koji su odgovorni za masakr na Olimpijskim igrama.\nBeogradska premijera "Minhena" zakazana je za 7. februar u "Sava centru".\nspornE karikaturE prvi put objavljenE u danskom dnevnom listu "Julands-posten"\nBes na Bliskom istoku zbog karikatura proroka Muhameda\nNa Bliskom istoku i danas se širi bes zbog toga što evropska štampa nastavlja da objavljuje karikature za koje muslimani trvde da vređaju Islam i proroka Muhameda.\nTunis i Maroko zabranili su distribuciju tabloida "Frans soar", koji je juče objavio reprint spornih karikatura prvi put objavljenih u danskom dnevnom listu "Julands-posten" u septembru 2005.\nUrednik Frans soara otpušten zbog karikatura Muhameda\nPariski "Frans soar" otpustio je svog glavnog urednika zato što je dnevnik objavio karikature proroka Muhameda koje su izazvale proteste širom muslimanskog sveta.\nList jepotvrdio da je vlasnik Rejmon Laka u sredu otpustio Žaka Lefranka posle burnog dana u kome su i nemački i španski dnevnici preneli kontroverzne karikature koje je prvi objavio danski dnevnik "Jilands-posten".\nLaka je u saopštenju naveo da je otkaz za Lefrana "snažan znak poštovanja verskih i ličnih ubeđenja svakog pojedinca".\nU tabloidu se pojavio tekst u kome se brani objavljivanje karikatura koje su se u javnosti prvi put pojavile u septembru.\n"Najbolja borba protiv cenzure jeste ne dozvoliti joj da se dogodi", piše u komentaru "Frans soara". "Pod ovim okolnostima, to je značilo objaviti sporne karikature", nastavlja komentator.\n"Zamislite društvo u kome bi se poštovale sve zabrane najrazličitijih religija. Šta bi onda ostalo od slobode mišljenja i izražavanja?", pita autor komentara.\nOve sedmice, reprinte karikatura objavili su listovi u Francuskoj, Nemačkoj, Španiji, Švajcarskoj i Mađarskoj, tvrdeći da je sloboda štampe važnija od protesta koji su karikature izazvale.\nMuslimani smatraju da je svaka slika proroka Muhameda blasfemična.\nU Kataru, francuska mreža supermarketa "Karfur" saopštila je da obustavlja prodaju proizvoda iz Danske.\nI predsednici Egipta Hosni Mubarak i Irana Mahmud Ahmadinedžad kritikovali su karikature.\n"Muslimani treba da oštro reaguju na takve besramne akte", rekao je Ahmadinedžad u telefonskom razgovoru sa saudijskim kraljem Abdulahom.\nMubarak je ocenio da sloboda štampe, koju Evropljani navode u svoju odbranu, ne sme da bude izgovor za vređanje religija.\nMnogi arapski komentatori kažu da je evropska odbrana licemerna, jer istovremeno evropski mediji štite judaizam i Izrael i ne dopuštaju da budu kiritikovani.\nNeki među njima su čak pozvali na kažnjavanje odgovornih, ali su drugi upozorili da Arapi danas imaju važnije stvari zbog kojih treba protestovati, kao što je prisustvo američkih vojnih baza u regionu.\nNeki Muslimani kažu čak da su karikature namerna provokacija, a ne pitanje slobode mišljenja ili verovanja. "To je zavera protiv islama i muslimana, čija priprema je počela pre mnogo godina. Ako ne budu preduzete praktične mere, kampanja će postati gora", napisao je u egipatskom državnom listu novinar Samir Ragab.\nSlične ocene iznele su njegove kolege i u jordanskim i saudijskim medijima, uz ukazivanje da danske karikature, da su o jevrejskom rabinu, nikada ne bi bile objavljene.\nIpak, neki liberalno nastrojeni komentatori upozoravaju da je pokrenuto pitanje "sekundarno" i da ne treba insistirati na njemu.\nProfesor libanskog porekla koji živi u Kaliforniji, Asad Abuhalil ocenio je da su arapske vlade pokrenule kampanju kako bi "kanalisale političko nezadovoljstvo svojih građana".\nNajoštrija kritika objavljenih karikatura došla je od libanskog pokreta Hezbolah, koji je ocenio da bi karikaturista dva puta razmislio "samo da su muslimani 1989. godine ispunili fatvu tadašnjeg iranskog lidera ajatolaha Homeinija i ubili Salmana Rušdija zbog njegovih 'Satanskih stihova'".\nRECEPT JE JEdNOSTAVAN - dobar san, smeh, supa i seks\nEksperti Ujedinjenih nacija kažu da će stanovništvo zemlje doživeti eksploziju - od današnjih šest milijardi na devet milijardi do 2050, pri čemu će broj starijih biti veći nego ikada.\nPostoje područja kao što je Okinava u Japanu ili Sardinija u Italiji, gde iznenađujuće veliki broj ljudi doživi stoti rođendan. Dugovečnih ljudi ima i u drugim zemljama i kulturama i njihov broj se stalno povećava.\nEksperti Ujedinjenih nacija kažu da će stanovništvo Zemlje doživeti eksploziju - od današnjih šest milijardi, na devet milijardi do 2050, pri čemu će broj starijih biti veći nego ikada. Širom sveta ubrzano raste populacija sedokosih. To je jedan od megatrendova 21. veka.\nU prirodi postoje životinje koje mogu da žive stotinu i više godina, kao što su recimo džinovske kornjače. Ljudska bića su na gornjem kraju skale i mogu da dožive maksimum od oko 120 godina. Naravno, velika većina se neće ni približiti tome.\nU različitim delovima sveta, međutim, postoje "džepovi" u kojima ljudi žive duže i - zdravije. Među njima su ostrvo Okinava u Japanu i vetrovito italijansko ostrvo Sardinija, gde živi statistički veoma visok broj stogodišnjaka. Njihov procenat je možda i 20 puta veći nego u SAD. Pisac Den Bjutner je za magazin "Nešenel džiogrefik" krenuo u potragu za tajnom tamošnje dugovečnosti.\n"Ostrvo Okinava uistinu važi za mesto na kojem ljudi imaju najveće izglede da dožive dugovečnost i ima najveći broj stogodišnjaka. Na Okinavi je otprilike četiri puta više stogodišnjaka nego u SAD", kaže Bjutner za Glas Amerike.\nOn je ustanovio da je način života stogodišnjaka svuda sličan, bez obzira na kulturne razlike i zapravo nema neke velike tajne. Stogodišnjaci nastoje da budu aktivni i jedu lokalnu, zdravu hranu. Takođe, uopšteno uzev, imaju dobru zdravstvenu negu i okruženi su prijateljima i rodbinom.\nNa Sardiniji, čaša crnog vina takode izgleda pomaže da stogodišnjaci deluju prilično stameno. Pitanje je, međutim, koliko će još trajati tako zdrav način života. Mladi naraštaji jedu više prerađevina i manje su aktivni od svojih predaka.\n"Gde god smo prošli, tradicionalni način života je nestajao. Globalizacija potkopava tradicionalni način života, koji je stogodišnjacima davao prednost", kaže Bjutner.\nOn veruje da će nauka ipak jednom omogućiti ljudima da dožive biblijsku starost, koja će se produžiti na stotine godina.\nDanas je to u najvećoj meri naučna fantastika, ali su u toku zaista ozbiljna nastojanja da se starenje tretira kao bolest, umesto kao prirodni aspekt ljudskog života.\nZa sada su stogodišnjaci ipak retkost. Dok nauka to ne promeni, treba se držati oprobanih recepata kao što su zdrava ishrana i fizička aktivnost. Preporuka ima još sijaset. Jedna od njih glasi:\nZa dugovečnost su presudni dobar san, smeh, supa i seks.\nNišta od smanjenja takse u Ontariu\nPovodom predizbornog obećanja konzervativne stranke da će smanjiti iznos GST-a, pojavile su se nade da bi sličnu sudbinu mogao imati i provincijski porez u Ontariju. No, premijer Dalton MekGvinti veoma je jasno stavio do znanja da nema izgleda da se porez smanji sve dok je provincija u dugovima. On je rekao da je državna kasa u plusu, a da provincijska tek treba da eliminiše svoj deficit.\nMekGvinti je ponovio i budućem premijeru Harperu da traži premošćavanje ogromne razlike od 23 milijarde koji postoji između novca koji provincija izdvaja za državnu kasu i onoga što dobija nazad kroz federalne službe. Po njegovim rečima, previše ontarijskog novca odlazi drugim provincijama. MekGvinti veruje da se njegova vlada nalazi na pravom putu kada je reč o eliminisanju deficita i da se, za razliku od prethodne, ne zalažu za smanjivanje deficita i smanjivanje poreza u isto vreme.\nNAŠI ODLIČNI U NBA LIGI\nNenad Krstić na Ol Star vikendu\nNenad Krstić, na slic desno, ove sezone u proseku je po utakmici postizao 12,4 poena i 5,6 skokova.\nKošarkaš Srbije i Crne Gore Predrag Stojaković, desno, debitovao je pred navijačima svog novog kluba, Indijane, u duelu NBA lige protiv Los Anđeles Lejkersa.\nToronto - Vašington 117:112


SAD uvode sankcije vojnoj hunti u Mjanmaru - Svet - Dnevni list Danas\nPočetna » Svet » SAD uvode sankcije vojnoj hunti u Mjanmaru\nAmerički predsednik Džozef Bajden (Joseph Biden) izjavio je večeras da njegova zemlja uvodi sankcije vojnoj hunti u Mjanmaru i pozvao upravu te zemlje da odmah oslobodi uhapšenu liderku Aung San Su Ći.\n„Usvojio sam uredbu koja omogućava da odmah uvedemo sankcije vojnim zvaničnicima koji su organizovali puč, članovima njihove uže porodice i njihovim finansijama“, rekao je Bajden.\nPredsednik SAD je dodao da će tokom nedelje odrediti ko će biti na spisku za sankcije i dodao da će biti zamrznuta finansijska sredstva i imovina sadašnjih vojnih vlasti u SAD.\nPrema njegovim rečima, SAD će nastaviti da pružaju pomoć narodu Mjanmara, posebno u oblasti zdravstva.\n„Još jednom pozivam vojsku Mjanmara da odmah pusti na slobodu sve demokratski izabrane političke lidere, uključujući Aung San Su Ći. Vojska mora da preda vlast i da poštuje volju naroda“, dodao je američki predsednik.\nVojska Mjanmara izvela je puč 1. februara i uhapsila liderku civilne vlasti Aung San Su Ći koja se nalazi u pritvoru na nekoj tajnoj lokaciji.\nVojni puč u Mjanmaru osudila je međunarodna zajednica.


Kako se Novi Zeland rešio korone | Vestinet.rs\nPočetna TEMA DANA\tKako se Novi Zeland rešio korone\nNovi Zeland – foto: pixabay.com\n„Malo ko od radnika je bio na poslu u vreme „zaključavanja“. Vlada je plaćala te četiri nedelje 80 odsto plate, svim zaposlenima. Kompanije koje su uspele da dokažu da im je prihod spao ispod 30 odsto, dobijale su subvencije, a država im i dalje pomaže na isti način“, kaže Bajić.\nkarantinkorona virusNovi Zelandpandemija\nNova era počinje 21. decembra i trajaće narednih 200 godina – donosi ogromne promene! Čuveni britanski astrolog otkriva…


Odlične partije košarkaša Mladosti u Italiji - Ozonpress :: internet portal\nTag: Dejan Kolarević, KK Mladost\nPioniri Mladosti su zabeležili treću uzastopnu pobedu na turniru u Italiji. Naša ekipa je slavila sa 82:43 protiv italijanskog tima Omegna. Pobeda mladih Čačana nijednog trenutka nije dolazila u pitanje, tako da se na terenu ponovo našlo svih 12 igrača. Prvi rezultatski cilj je ispunjen plasmanom u polufinale, gde našu ekipu očekuje španska Badalona. Utakmica je na programu u hali Ćena sutra sa početkom u 17 časova.\nIzabranici Dejana Kolarevića su u prvom kolu ubedljivo savladali ekipu Casale sa 98:46, da bi u večernjim časovima istog dana u derbiju grupne faze bili bolji od Bolonje rezultatom 91:67.\nMLADOST OMEGNA 82:43(19:8, 22:12, 16:11 23:12)\nMLADOST: Petković 6, Aničić 4, Juković , Šušić 12, Despotović 6, Tutunović 5, Bumbić, Kovačević 3, Stojanović 11, Božović 6, Marić 10, Savić 13.\nGoksi 29/12/2014 u 07:34 Odgovorite\nBravo pioniri, bravo Dejane. Živela Srbija.


Na crno radi 300.000 ljudi - BalkanPost\nNa crno radi 300.000 ljudi\nDa bi se smanjio broj ilegalnih radnika jedan od načina je i smanjenje poreza i doprinosa što je i zahtev poslodavaca, a Ministarstvo finansija to prolongira za narednu godinu.\nBorba protiv sive ekonomije traje godinama i nije bez rezultata što se jasno vidi po sve većim prihodima u budžetu. Međutim, na samom tržištu rada ti rezultati su izostali i godinama se govori da čak 300.000 ljudi radi na crno. O ovolikom broju formalno nezaposlenih govorio je i ministar finansija Dušan Vujović na konferenciji „Juromani” u Beču. Resorni ministar je rekao sledeće:\n„U Srbiji postoji veliki broj ljudi koji platu primaju bez plaćenih poreza i doprinosa. Ima najmanje 300.000 ljudi koji primaju ilegalno platu, bez plaćenih doprinosa. Ako bismo postigli društveni konsenzus da svi plaćaju porez, onda bismo mogli da spustimo poreze i doprinose na plate, a da se ne smanje prihodi u budžet.”\nO eventualnom smanjenju poreza Vujović je rekao da se već godinama razmišlja o tome. „I još uvek nam ostaje mogućnost da to uradimo tokom 2018, a sigurno da razmatramo za narednu godinu.\n”Na pitanje zašto onda to već sada nije urađeno, ministar je odgovorio: „Pravo da vam kažem, u poslednjoj godini aranžmana sa MMF-om, kada smo pravili budžet za 2018, nismo hteli mnogo da menjamo poreze. Zato što bismo time skratili sebi prostor. Kada menjate poreske stope, onda se konzervativne projekcije prihoda smanjuju i to vam sužava prostor za druge stvari koje hoćete da sprovedete. Mi smo hteli da ove godine maksimalno povećamo prostor za investicije i za ovo zasluženo podizanje plata i penzija. Da smo išli na smanjenje poreza, onda bismo teže sve to uklopili.\n”Smanjenje poreza i doprinosa kao metod privlačenja investicija, ali i povećanja zaposlenosti, jer su onda plate manji trošak poslodavcu kod nas su stalna tema. Podsećanja radi, krajem prošle godine povećan je neoporezivi deo zarade kao ustupak poslodavcima da povećaju minimalnu cenu rada. Ali, u zbiru nameti na rad nisu smanjeni, a stiče se utisak da je poslovna zajednica očekivala znatno veće poresko rasterećenje.\nStav članova Fiskalnog saveta u poslednjoj analizi fiskalnih kretanja u 2017. i preporukama za 2018. godinu bio je da porezi i doprinosi na zarade u 2018. godini mogu da budu smanjeni najmanje dva do najviše 3,5 odsto, što bi uz povećanje javnih investicija bila još jedna mera za podsticanje privrednog rasta. Procena je Fiskalnog saveta da očekivani budžetski suficit od oko 20 milijardi dinara omogućava da se 15 milijardi dogodine iskoristi za smanjivanje poreza i doprinosi na zarade sa sadašnjih 64, na 62 procenta.\nČlanovi saveta smatraju da bi porezi i doprinosi na plate mogli biti smanjeni povećanjem neoporezivog dela zarade i smanjenjem doprinosa za nezaposlenost i zdravstvo. Ocenjuju i da je moguće izdvojiti od tri do pet milijardi dinara za poresko oslobađanje novih preduzetnika tokom prvih 12-18 meseci rada. Vladini savetnici za upravljanje javnim finansijama ukazuju da je važeća stopa poreza na zarade od 10 odsto najniža u regionu i Evropi, tako da nema prostora za njeno dodatno smanjenje.


Novi pregovori afganistanskih talibana i iranskih čelnika – Minber\npro. 31, 2018 at 12:04 pm\nNovi pregovori afganistanskih talibana i iranskih čelnika\nadmin 3 godine ago 844 views\nAfganistanski talibani su organizirali nove pregovore s iranskim čelnicima, ovaj put u Iranu, nekoliko dana nakon prethodnih u Afganistanu, saopćilo je u ponedjeljak iransko ministarstvo vanjskih poslova.\nTi pregovori održani u nedjelju, nakon najave skorog djelomičnog povlačenja američkih vojnika iz Afganistana, trebaju “potaknuti” mirovni proces u toj zemlji, dodao je glasnogovornik ministarstva u Teheranu Bahram Ghassemi.\nAfganistanski talibani se bore s vlastima u Kabulu otkad je američka vojska intervenirala u Afganistanu kako bi svrgnula pobunjenike s vlasti nakon napada 11. septembra 2001, prenosi Hina.\nU prigodi rijetkog posjeta Iranu “izaslanstvo afganistanskih talibana dugo je u Teheranu razgovaralo sa zamjenikom iranskog ministra vanjskih poslova (Abbasom) Aragchijem”, rekao je Ghassemi na konferenciji za medije koju je prenosila televizija.\n“Svrha pregovora je (…) potaknuti ubrzanje pregovora u kojima sudjeluju afganistanske grupe (talibani) i vlada kako bi se ostvario pomak u mirovnom procesu”, rekao je.\nIranski čelnici su 26. decembra u Afganistanu razgovarali s afganistanskim talibanima i Teheran je rekao da je afganistansku vladu izvijestio o tim razgovorima.\nPregovori Iranaca i talibana ubrzali su se nakon što je 21. decembra američki dužnosnik neočekivano objavio odluku predsjednika Donalda Trumpa o povlačenju “gotovo polovine” od 14.000 američkih vojnika iz Afganistana.\nIran ima više od 900 kilometara dugu granicu s Afganistanom, s kojim je oduvijek bio u zamršenim odnosima.\nIran, u kojemu su većina stanovnika šiije, dugo je pomagao etničkoj manjini Hazarima u Afganistanu, svojoj braći po vjeri, koja su 1990-ih u vrijeme talibanske vlasti bila progonjena.\nIran je zajedno s Ujedinjenim narodima i sa zapadnim zemljama radio na rušenju talibana nakon američke invazije 2001.\nNo zadnjih godina informacije afganistanskih i zapadnih izvora govore da Čuvari revolucije, elitna vojska iranskog režima i talibani sarađuju kako bi protjerali američke vojnike iz Afganistana.\nadmin 31 prosinca, 2018\nAsad ovlastio Irak da napada položaje ID u Siriji\nNjemačka: Džamija u izgradnji meta vandalskog napada


Ministarka Ahmetaj učestvuje na sastanku odbora Saveta za regionalnu saradnju - Vesti - Ministarstvo za Evropske Integracije\nMinistarka Ahmetaj učestvuje na sastanku odbora Saveta za regionalnu saradnju\nDubrovnik, mart 2017 – Ministarka za evropske integracije Mimoza Ahmetaj bila je deo sastanka odbora Saveta za regionalnu saradnju (RCC) koji je održan u Dubrovniku, u Hrvatskoj. Tokom sastanka se razgovaralo o Strategiji Jugoistočne Evrope 2020: Godišnji izveštaj sprovođenja za 2017. godinu.\nOvom prilikom ministarka Ahmetaj je obavestila prisutne o strukturnim reformama koje je preduzela Vlada Republike Kosova, naročito u poboljšanju ambijenta za poslovanje i stvaranje uslova za konkurentnost i strane direktne investicije. Još jedno važno dostignuće je stupanje na snagu Sporazuma o stabilizaciji i pridruživanju, koji je otvorio vrata velikom tržištu EU-a proizvođačima sa Kosova.\nTakođe, ministarka Ahmetaj je visoko ocenila podatke iz izveštaja i istakla je značaj regionalne saradnje kao važnog faktora u ekonomskom razvoju. Štaviše, ministarka Ahmetaj izrazila je spremnost Republike Kosova da doprinosi poboljšanju regionalne saradnje, što je zabeleženo kao izazov i u poslednjem izveštaju odbora RCC-a.


Agencija Fitch povećala kreditni rejting Srbije | Gde Investirati\nAgencija za ocenu kreditnog rejtinga Fitch Ratings povećala je kreditni rejting Republike Srbije sa „B+“ na „BB-“ uz stabilne izglede za dalje unapređenje kreditnog rejtinga, saopštilo je u petak Ministarstvo finansija.\nKada je reč o ekonomskim pokazateljima, pozitivni fiskalni trendovi nastavljeni su u prvih nekoliko meseci 2016. godine, tako da je Fitch Ratings revidirao naniže svoju procenu deficita opšte države za 2016. godinu, sa četiri na 3,3 odsto BDP-a.\nU 2016, u prva tri meseca, zabeležen je privredni rast od 3,5 odsto na međugodišnjem nivou, što je najviša stopa privrednog rasta od 2013. godine. Projekcija stope rasta privrede za ovu godinu revidirana je naviše, sa 1,7 na 2,4 odsto, procena je Agencije, a prenosi ministarstvo.\n“Jaka privrženost Vlade Srbije sprovođenju reformi i uspešno okončane tri revizije MMF-ovog aranžmana iz predostrožnosti tokom 2015. bili su takođe bitni činioci u donošenju pozitivne odluke agencije Fitch Ratings u vezi nove ocene kreditnog rejtinga Srbije”, piše u saopštenju.\nPrevious Produktna berza: Cena kukuruza na najvišem nivou u poslednje 3 godine, veliki skok soje\nNext Iz EPS-a odlazi 2.000 radnika do kraja godine\nTags Fitchkreditni rejting Srbijekredittni rejting


Izraelski avioni ciljali su vojne pozicije u Siriji, ali je sirijska avijacija odgovorila i oborila neke od ispaljenih raketa, prenosi tamošnja agencija SANA.\nNekoliko eksplozija čulo se u predgrađu grada Hama na zapadu Sirije, javila je nacionalna sirijska agencija SANA pozivajući se na svog dopisnika.\n„Čulo se nekoliko eksplozija na području (grada) Vadi el Ujun u predgrađu Hame“, navodi se u saopštenju.\n„Prve vijesti ukazuju na agresiju“, ističe se u saopštenju agencije.\nCititajući vojne izvore, agencija prenosi da su izraelske letjelice ciljale vojne pozicije u provincijama Tarus i Hama, a da su avioni letjeli na malim visinama iz Libana.\n“Riješili smo situaciju nekih raketa, a neke su oborene”, prenosi SANA.\nSirijska opservatorija za ljudska prava saopštila je da se nekoliko eksplozija čulo u Masiafu i Vadi u blizini Hame gdje je smještena iranska vojska.\nIzraelska vojska je odbila da komentariše navode. Sirijska državna televizija je prenijela da je pet raketa uništeno.\nSANA je kasnije precizirala da je protivzračna odbrana Sirije odbila napad izraelskog vazduhoplovstva oborivši nekoliko raketa.\nPortal „Masdar“ je saopštio da nisu presretnute sve rakete. On je naveo da je Izrael lansirao najmanje pet raketa sa ciljem da gađa Hamu. Međutim, portal nije precizirao koji objekti u Siriji su bili cilj napada.\nIzraelRat u SirijiSirija\nPrevious article Strašno nevrijeme u Sarajevu: Građani u strahu\nNext article Amel Tuka se osramotio pred svima u Zagrebu! Pa šta se dešava s ovim čovjekom?\nIzrael tokom noći napao Siriju


Na otvaranju Prve investicione konferencije pod nazivom “Mogućnosti i izazovi privrednog razvoja Republike Srpske”, Dodik je istakao da je ovakva konferencija bila preko potrebna, posebno što se organizuje u godini nakon pandemije kada društvo treba da se vrati realnom ekonomskom životu, prenosi Srpskainfo.\n– Zadatak nam je da obezbedimo dovoljno informacija za sve one koji žele da investiraju u Republiku Srpsku. Zbog toga je važno da se uspostavi i održi upravo ovakav kapacitet konferencije – rekao je Dodik, obraćajući se putem video-linka.\n– Od učesnika očekujemo da navedu šta je potrebno učiniti sa zakonskim propisima da Republika Srpska bude oaza za investiranje i oaza finansijske sigurnosti – naveo je Dodik.\nDodik je poručio da ova konferencija treba da pruži najbolje moguće odgovore na mnoga pitanja, te da će učiniti sve da podrži rezultate konferencije i da obezbedi da doneseni zaključci budu operativno sprovođeni u okviru institucija.


Neubedlijva Žitorađa osvojila nova tri boda - jugsport.net\nNeubedlijva Žitorađa osvojila nova tri boda\nPROKUPLJE – Stadion: Kraj Toplice Gledalaca: 100 Sudija: Ilija Radisavljević (V. Han) 8,5 Strelci: Marjanović u 4 i 44. minutu, i Stanković u 71. minutu za Žitorađu, Palević u 29 i 79. minutu za Jablanicu. ŽUTI KARTONI: V. Paunović, L. Paunović, Petković (Žitorađa) Kostić, Jovanović, Savić (Jablanica)\nFK Žitorađa: Ilić 7,5 Blagojević 6 ( od 46. Petković 6,5) V. Paunović 7, Stefanović 6,5, L. Paunović 7, Veselinović 6,5 Stanković 7, Ristić 6,5 (od 88. Krstić – ) Marjanović 9, Todorović 6, Arsenijević 6,5 (od 72. Grujić-).\nFk Jablanica: Jevtić 6,5, Jović 6,5, Kostić 6 (od 43. Sahiti 6,5) Ibrahimović 6,5, Janković 7, Savić 6,5, Rajčević 7,5, Ivanović 6,5, Jovanović 6,5 (od 51. Milenković 6,5), Palević 9, Stošić 7.\nIgrač utakmice: Dalibor Marjanović (Fk Žitorađa) 9.\nFudbalski klub Žitorađa u vanrednom šestom kolu došao je do nova tri boda tako hvatajući primat za samim vrhom tabele. Predvođeni iskusnim Marjanovićem, i Stankovićem koji je nastavio svoj golgeterski niz Žitorađa je uknjižila pobedu protiv nejake ekipe Jablanice iz Medveđe. Međutim, igra Žitorađe nije ličila na onu prepoznatljivu, čak se može reći da su fudbaleri Žitorađe na momente delovali neubedljivo i šturo u odnosu na protivnika. Na momente su individualnim potezima fudbaleri iz Žitorađe raspirivali nadu svojih navijača da mogu da vide prepoznatljivo izdanje ekipe međutim, danas vezni red kao da nije postojao.\nSve u svemu, bledo i neubedljivo izdanje, koje ozbiljno ”pali lampicu” u ekipi koja pretenduje na lidersku poziciju ove sezone.\nTagged pobeda Žitorađa zona jug\nKanonada golova u Bojniku\nNa Niškom Bubnju nastavak serije


Kosovsko poglavlje bez skrivenih zamki | Radio Televizija BN\nKosovsko poglavlje bez skrivenih zamki\nNema ničeg skrivenog u pregovaračkoj platformi Evropske unije za poglavlje 35, koje se odnosi i na Kosovo i Metohiju. Proces pregovora sa Briselom je dobro utvrđen, a Srbija je upravo načinila jedan od najvažnijih koraka, a to je otvaranje prvih poglavlja.\nSrbija 17.12.2015 | 18:10\nOvako ambasador Velike Britanije u Beogradu Denis Kif odgovara na pitanje "Novosti" - da li u poglavlju 35 postoje skriveni uslovi koje indirektno impliciraju priznavanje nezavisnosti Kosmeta. On naglašava da sve države članice EU, uključujući i Veliku Britaniju, Evropsku komisiju i Vladu Srbije rade za isti cilj - uspešno okončanje pregovora Srbije o članstvu:\n"Svi znamo da ima mnogo posla, ali i cenimo napredak koji je dosad postignut. Sada je trenutak da kažemo: čestitamo, postigli smo nešto zajedno. To nas ohrabruje da je moguće postići još više".\n*Ali Brisel proces evropskih integracija direktno vezuje s napretkom u dijalogu Beograda i Prištine. Može li Srbija da napreduje ako druga strana opstruira taj proces?\n"Taj dijalog je veoma važan i zato mu se u EU poklanja tolika pažnja. Ono što smo videli u poslednjih nekoliko godina jeste da je moguće postići napredak u tom procesu. Bilo je trenutaka kad je progres bio spor i moramo da radimo da se takve stvari prevaziđu. Optimista sam, zato što sam realista. Znam da proces zahteva težak rad, ali video sam napredak i očekujem da ga bude i dalje".\n*Hoće li EU izvršiti jači pritisak na vlasti u Prištini da implementiraju sporazume, prevaziđu političku krizu i nastave dijalog s Beogradom na premijerskom nivou?\n"U ovom procesu svi imaju svoju odgovornost. Dijalog se odvija pod posredstvom EU i svi treba da igraju ulogu koju su preuzeli".\n*Odnosi Srbije i Velike Britanije bili su uzdrmani nakon što u UN nije prošla inicijativa Londona za usvajanjem rezolucije o Srebrenici. Postoje li još "šumovi na vezama"?\n"Odnosi su veoma dobri. Videli smo to kada je naš ministar za Evropu Dejvid Lidington bio ovde na sastanku OEBS, koji je uspešno održan, kao završnica srpskog predsedavanja ovoj organizaciji. Naše zemlje imaju odnose koji sežu mnogo godina unazad. Oko nekih tema imamo različita gledišta. Važno je da razgovramo o pitanjima oko kojih se ne slažemo. Suština je da zajedno radimo na integraciji Srbije u EU".


Privrednici: Počinje otplata odloženih poreza, a posla i dalje nema dovoljno | Nova Ekonomija\nPrivrednici: Počinje otplata odloženih poreza, a posla i dalje nema dovoljno\nOd danas počinje otplata odloženih poreza i doprinosa za privrednike koji su tokom pandemije prihvatili pomoć države. U Udruženju "Zaštitnik preduzetnika i privrednika Srbije" kažu da će to predstavljati veliki udarac za privrednike koji i dalje nemaju obim posla kao pre pandemije koronavirusa.\nUredbom Vlade Srbije koja je stupila na snagu početkom godine propisan je metod isplate odloženih poreza i doprinosa na najviše 24 jednake mesečne rate.\nPrivrednici su te mere prihvatili kao deo državne pomoći koja je uključivala i minimalne zarade za zaposlene.\nMnogi od njih sada tvrde da se pandemija i dalje negativno odražava na poslovanje, pa im plaćanje odloženih obaveza dodatno otežava finansijsku situaciju.\n"Poreska uprava je predvidela da onima koji zakasne sa otplatom, makar jedne rate (poreza i doprinosa) odmah stiže na naplatu celokupan iznos i to sa kamatama, bez imalo sluha za one koji su i dalje onemogućeni da rade normalno zbog mera ograničenja", kaže za Novu ekonomiju predstavnica tog udruženja Milena Amon.\nNa naše pitanje da li to udruženje planira neke proteste, ona kaže da Udruženje "Zaštitnik preduzetnika i privrednika Srbije", da "planira dalje aktivnosti".\nUdruženje je inače, zajedno sa drugim udruženjima koje okuplja privrednike, poput Udruženja turističkih agencija Srbije (UTAS), već organizovalo proteste zbog odnosa države prema privrednicima.\nTim protestima pridružili su se i frilenseri, odnosno Udruženje radnika na internetu (URI), koji se i dalje bune jer država želi da im retroaktivno naplati porez za nekoliko godina unazad.\nOdnos države prema privrednicima ilustruje i činjenica da su pregovori URI i Vlade Srbije o regulisanju statusa frilensera, u međuvremenu propali.\nPROTEST PRIVREDNIKA: OD DRŽAVE TRAŽIMO SARADNJI, NE MILOSTINJU\nPonuda države da se problem frilensera reši odbijena je sa obrazloženjem da radnike na internetu vodi u "dužničko ropstvo".\n"Politika države prema domaćem preduzetništvu prouzrokovaće gašenje velikog broja privrednih subjekata i gubitak radnih mesta u privatnom sektoru što će se odraziti na celokupnu ekonomiju", smatra Milena Amon.\nPrema njenim rečima, privrednicima su potrebna sistemska i dugoročna rešenja koja će obuhvatiti probleme sa kojima se domaća privreda suočava.\nTo se kako naglašava, između ostalog, odnosi na način obračunavanja eko-takse, previsoke namete, nesrazmerno visoke poreze i doprinose na male zarade, akontaciju poreza na dobit.\n"Jedina smo država koja privredi u godini krize najavljuje trošak za takozvanu 'modernizaciju fiskalizacije' radi kupovine dodatnih uređaja za kase", kaže Amon.\nOna podseća da je za tu modernizaciju predviđen trošak od 3 milijarde dinara iz budžeta i minimum još toliko iz džepa privrednika, iako neke procene govore da da taj uređaj ni na koji način neće doprineti suzbijanju crnog tržišta.\nU Udruženju "Zaštitnik preduzetnika i privrednika Srbije" kažu da država nastavlja sa represivnom politikom prema domaćem preduzetništvu i još jednom naglašavaju da je ta politika pogrešna.\n"Postoje pozitivni pomaci kod pojedinih lokalnih samouprava koje su prepoznale značaj domaćeg preduzetništva i obezbedile povoljnosti za privrednike sa njihove teritorije, ali su one u manjini", naglašava sagovornica Nove ekonomije.\nAmon kaže i da se u tom udruženju pitaju sa kojim pravom institucije koje plaćaju svi građani ne odgovaraju na njihove pozive da se dođe do rešenja koje će povoljno uticati i na Srbiji i na domaće privrednike.\nKAKO SU MALI PRIVREDNICI PREŽIVELI RUČAK PREKO INTERNETA\n"Odlaganje poreza i doprinosa bila je velika olakšica prošle godine, ali kako se pandemija nije završila i posla nema, očekivali smo da se ta odluka o pomoći revidira i obaveze otpišu", rekao je za agenciju Beta direktor turističke agencije Sabra travel Vladimir Vlaho.\nDa posla u Srbiji za neke privrednike ima i "preko glave" potvrđuje i ugovor vredan 3,2 milijarde evra koji je Ministarstvo građevine, saobraćaja i infrastrukture nedavno sklopilo sa kineskom kompanijom China Road and Bridge Corp (CRBC).\nTa kompanija u Srbiji će raditi na ekološkim projektima i gradiće regionalne deponije, postrojenja za preradu otpadnih voda, kanalizaciju, zajedno sa domaćim preduzećima čije će učešće u tim poslovima biti oko 49%.\nEkonomski stručnjaci često naglašavaju da su ti poslovi u Srbiji manje dostupni domaćim kompanijama, koje na tenderima ne mogu da pobede velike multinacionalne kompanije.


IBU: Dan poduzetništva pod nazivom "Demo Day 2021" - Breza-X\nInternacionalni Burch univerzitet kao eminentni poduzetnički univerzitet u BiH organizirao je dan poduzetništva pod nazivom “Demo Day 2021” koji je održan jučer ispred samog univerziteta.\nNa ovom događaju prezentirani su dosadašnji rezultati rada Burch Startup Inkubatora te deset start-up ideja studenata i srednjoškolaca koji su upravo kroz inkubator dobili priliku da svoje poslovne ideje pretvore u realnost.\nStart-up ideje prezentirane su predstavnicima više od 50 domaćih kompanija koje su uzele učešće u ovom događaju te kroz sistem glasanja imale priliku pružiti podršku start-up idejama.\nPrisutni gosti, predstavnici domaćih kompanija, izrazili su svoju podršku predstavljenim start-upima te su na samom događaju ostvarene brojne konekcije, 30 ponuđenih poslovnih sastanaka, 20 ponuđenih mentorstava za razvoj proizvoda i kompanija te ponuđene prakse i sponzorstva.\nBrezanska ekipa explore.ba koju su činili Azra Velić (Gimnazija “Muhsin Rizvić”), Emin Nefić (Gimnazija “Muhsin Rizvić”) i Muhamed Zahirović (MSŠ “Mehmedalija Mak Dizdar”) su ostvarili zapažen nastup, te će imati priliku da se sastanu sa ministrom privrede Kantona Sarajevo Adnanom Delićem.\nPrethodni članakFMF: Isplata invalidnina za maj 2021. godine\nNaredni članakKrizni štab ZDK: Nastavljen trend značajnog poboljšanja epidemiološke situacije


Vojnici u opancima "čuvaju" Dom Vojske\nPočetak/Društvo/Vojnici u opancima „čuvaju“ Dom Vojske\nVojnici u opancima „čuvaju“ Dom Vojske\nVojnici u prirodnoj veličini od betona više od mesec dana „stražare“ na ulazu niškog Doma Vojske. Postavljeni topovi i ovi vojnici danas odaju poptuno drugačiju sliku doma u koji se dnevno sjati na stotine Nišlija, pripadnika Vojske Srbije. Drugačiji i lepši izgled ove zgrade prija i prolaznicima, koji se svakodnevno osvrću primetivši da su statue vojnka ulepšale zgradu i njen prilaz.\nOd dolaska komandanta Kopnene vojske, general-potpukovnika Milosava Simovića mnogo toga se promenilo u gradu a da je u vezi sa Vojskom Srbije. I još jednom se pokazalo da jedan čovek kada hoće može da uradi mnogo, na sreću Nišlija Simović je danas naš sugrađanin.\nJoš 13. januara ove godine, postavljene su statue dva srpska vojnika sa šajkačama na glavi i opancima, na ulazu u Dom Vojske. Ova ideja kao i mnoge druge, delo su komandanta Kopnene vojske, Simovića.\nStatue vojnika koje su sačinjene od betona, izradio je akademski vajar Marjan Stanković iz Vranja. One simbolizuju poštovanje prema svim oslobodiocima Niša i Srbije. Ove niške statue urađene su po ugledu na staute vojnika koje se nalaze ispred ulaza u prelepo zdanja Doma Vojske Srbije u Vranju.\nZa nešto više od godinu dana koliko je Simović na mestu komandanta Kopnene vojske, sa službovanjem u Nišu, mnogo toga se promenilo nabolje u gradu.\nMnogobrojnim akcijama animirao je Nišlije da se više druže sa vojnicima. Sliku da su oficiri pre svega gospoda i pravi džentlmeni upotpunio je i oficirski bal koji se od prošle godine održava u Nišu, ovih dana počinju priprema za ovogodišnji.\nInicijator je izgradnje Spomen sobe u kojoj će biti ispisana imena svih poginulih Nišlija u svim ratovima od srpsko-turskih do NATO agresije i Kopnene zone bezbednosti i istorijat Niša. Organizovao je unutrašnje i spoljašnje uređenje dve kulturno-istorijski značajne zgrade u gradu Nišu, zgrade Doma vojske i komande Kopnene vojske, o čemu su Niške Vesti pisale.\nSa direktorima osnovnih i srednjih škola pokrenuo je akciju odlaska oficira u svaku školu u koju se realizuju predavanja o Vojsci, uslovima prijema u vojne škole i vojnu službu. Uspostavio je odličnu saradnju sa rukovodstvom grada, gradskim opštinama, Policijskom upravom Niš, udruženjima za negovanje tradicija oslobodilačkih ratova i drugim organizacijama.\nKomandanta Kopnene vojske, general-potpukovnik Milosav Simović jedan je od ovogodišnjih dobitnika najvećeg priznanja Grada Niša Nagrade „11. januar“.\nGeneral Simović Milosav Simović\nNa “Međi” generalna proba jedne od najsloženijih borbenih operacija\nKada general drži čas istorije


Vecnici o Statutu grada - JUGPRESS\nVecnici o Statutu grada\nGradski većnici su na 84. sednici razmatrali Predlog za izmene i dopune Predloga Statuta grada Leskovca na osnovu mišljenja Ministarstva državne uprave i lokalne samouprave. Sektretar skupštine Zoran Vukašinović, koji je obrazložio ovu tačku, je rekao da je ministarstvo ocenilo da je predlog Statuta Grada Leskovca u velikoj meri usaglašen sa Izmenama i dopunama Zakona o lokalnoj samoupravi.\n„Ukazali su nam na potrebu da se u pet članova izvrše određene izmene i dopune zarad preciziranja, jačanja tih instituta i boljih statusa tih instituta imajući u vidu da je statut najviši organ lokalne samouprave i da tačnim preciziranjem određenih odredbi vezano za određene savete i komisije kroz statut pojačavamo te institucije.\n„Trebamo prihvatiti predloge vezane za Savet za međunacionalen odnose, jer se tako Statutom uvode elementi kako se i na koji način formira savet, koje su mu nadležnosti, kakose podnose izveštaji i kako funkcioniše sastav. Insistira se i na tome da se prošire odredbe vezano za izborne komisije koje rade na izboru za članove Saveta mesnih zajednica. Ubuduće će to raditi posebna komisija, što će se predvideti statutom. Traži se i stav da se postupak i procedura za organizovanje referenduma i narodnih inicijativa odrediti posebnom odlukom.“


15-12-2019 20:23 Srbija Politika Video\nPutem video linka, obratio se Dobrilo Dedejić, predsednik Srpske liste iz Crne Gore, kome je diktatorski režim Mila Đukanovića oduzeo putne isprave i onemogućio ga da bude prisutan u Sava centru. Dedejić je pozdravio srpske rodoljube iz Srpske Desnice i poručio da Srbi u Crnoj Gori znaju za rodoljublje Srpske Desnice i bratske stavove Miše Vacića. „Srbi u Crnoj Gori će uvek stajati na pozicijama odbrane srpskih nacionalnih interesa, zajedno sa Srpskom Desnicom“.\nVladislav Dajković, jedan od najmlađih srpskih političara iz Crne Gore zahvalio se Miši Vaciću i Srpskoj Desnici, jer vode politiku srpske sabornosti. „Niko ne može zavaditi dva oka u jednoj glavi, a današnja sramota Crne Gore je režim koji je priznao lažno Kosovo. Nikada nemojte dopustiti da vas pobedi žuta mafija, osvetlajte obraz svim Srbima“ – zaključio je Dajković.\n„Sabiranjem svih nacionalnih snaga i pojedinaca dobili smo veličanstven prizor ovde u Sava Centru. Od samog početka svog političkog delovanja Srpska Desnica poziva na sabornost kako bismo postali neprobojna barijera za sve srpske neprijatelje.“\nVacić je istakao da Srpska Desnica trenutno predstavlja najbrojniju, najorganizovaniju i najkvalitetniju opciju koja se nudi rodoljubivo orijentisanim ljudima u Srbiji. „Naš uspeh na predstojećim izborima je zagarantovan upornošću i verom svih nas u viši državni i narodni cilj, mi ne nudimo laži već po itavoj Srbiji ulazimo u narod i postavljamo se zaštitnički i viteški.“\nPredsednik Srpske Desnice je rekao da je spreman da kritikuje vlast kada učini neki loš potez, ali da je glavni neprijatelj Srpstva pritajeni žuti element u državnim strukturama. „Srpska Desnica će ući u strukture vlastu umesto takvih parazita i od Srbije napraviti ozbiljnu državu u koaliciji sa drugim nacionalnoodgovornim strankama. Ne bojimo se nikoga, naša snaga se vidi na Saboru.“\nMiša Vacić pozvao je okupljene da se vrate u svoja mesta i nastave sa rodoljubivim radom, šireći istinu o Srpskoj Desnici i otvoreno se suprotstavljajući izdajnicima oličenim u grupacijama Savez za Srbiju i 1 od 5 miliona. „Ovo je naša zemlja i ovde će da važe naša pravila, držite se zajednički i bratski i uspeh i pobeda Srpske Desnice neće izostati.“ Živela Srpska Desnica i živela majka Srbija. Srbija je večna dok su joj deca verna.\nU svečanom delu Sabora nastupili su guslar Zoran Plemić, i Marija Mara Sandić, koja je nastupila pred obraćanje predsednika Vacića sa numerom „Sini jarko sunce sa Kosova.“\nPročitajte OVDE šta poručuje Vacić i Dedeić.


Italija se sprema za veći priliv izbeglica | EurActiv Srbija\nItalija se sprema za veći priliv izbeglica\nObjavljeno : 05.04.2016.\t Tweet\nDo Italije je od početka godine stiglo 80% više izbeglica nego u isto vreme 2015. i nadležni uveliko rade na "kriznom planu" za prijem, s ozbirom da se očekuje osetno veći priliv zbog zatvaranja balkanske migrantske rute. Za sada je najviše migranata iz afričkih zemalja, za koje je jako teško utvrditi da li imaju ili ne pravo na azil, ali u lučkim gradovima na Siciliji očekuju da sa zatvaranjem kopnene rute veći broj Sirijaca, kao 2014, krene novim-starim putem do EU. U međuvremenu prvi čovek Evropske investicione banke ukazuje na potrebu zaokreta u razvojnoj politici i napominje da članice EU moraju da odluče da li ta banka treba da daje kredite za finansiranje više razvojnih projekata van Evrope sa ciljem da se smanji migracija.\nItalijanski ministar spoljnih poslova Paolo Djentiloni procenjuje broj tražilaca azila u prva tri meseca 2016. na 18.234 , što je za 80% više nego u ista tri meseca 2015.\nUkoliko se procene ministarstva obistine, u 2016. godini će u Italiju stići 270.000 izbeglica.\nItalijanski zvaničnici strahuju od otvaranja nove rute iz Grčke i Turske nakon početka primene sporazuma EU-Turska i zatvaranja makedonske granice.\nPrema italijanskim medijima, ministarstvo unutrašnjih poslova radi na "kriznom planu" koji uključuje nove centre za azil, adaptaciju hotela ili kasarni i postavljanje kampova na poljima. S obzirom da su svi italijanski centri za prijem trenutno puni, nove izbeglice moraće da budu preraspoređene širom zemlje.\nDo sada ove godine većina izbeglica spasenih u Sicilijanskom moreuzu između italijanskog ostrva i severa afričkog kontinenta bila je iz podsaharske Afrike i sa Roga Afrike.\nNajviše tražilaca azila u prva tri meseca 2016. bilo je iz Nigerije (2.462), Gambije (1.948) i Senegala (1.373) i u tom periodu Italija nije registrovala nijednog Sirijca, Iračanina ili Avganistanca.\nPortparolka UNHCR Barbara Molinario smatra da se još ne može reći da li će zatvaranje kopnene migrantske rute uticati na situaciju u Italiji. Ona međutim kaže da je zatvaranje granica blokiralo veliki broj ljudi u pojedinim zemljama tako da niti mogu da nastave put, niti da se vrate kući.\nLuiđi Amatuna, gradonačelnik Pozala, jedne od glavnih luka za prispeće migranata na Siciliji, već je zabrinut zbog potencijalnih efekata zatvaranja balkanske rute. "Sirijci će početi da dolaze kao 2014. godine", kaže Amatuna. Prema zvaničnim statistikama, u 2014. u Italiju su stigle 42.323 izbeglice iz Sirije.\nPortparol opštine San Eđidio na Siciliji Emiliano Abramo misli da će zbog zatvaranja makedonske granice Sirijci pasti u ruke libijskih krijumčara. Iako je to opasna alternativa, za one koji se za nju odluče "to je bolje nego da budu zaglavljeni u nekom izbegličkom kampu na granici".\nGlavobolju Italiji zadaju i ekonomski migranti iz nekih afričkih zemalja. Oni nemaju pravo na međunarodnu zaštitu i nisu pomenuti u sporazumu o raspodeli izbeglica između zemalja EU.\nPrema podacima UNHCR, 90% tražilaca azila u Grčkoj su izbeglice. Međutim, u Italiji je teško razdvojiti one koji imaju pravo na azil, poput Eritrejaca, Somalijaca ili ljudi iz Južnog Sudana, od onih koji to pravo nemaju.\nPoslednjih godina ekonomski migranti i izbeglice nisu imali problem da prelazeći granice stignu do Francuske ili Austrije. Međutim, sa poslednjim jačanjem graničnih kontrola, Italija je postala "usko grlo".\nEIB se uključuje u izbegličku krizu?\nU međuvremenu predsednik Evropske investicione banke (EIB) Verner Hojer (Werner Hoyer) kaže da bi ta banka mogla da daje zajmove za finansiranje razvojnih projekata u zemljama iz kojih izbeglice stižu u Evropu.\nHojer je 4. aprila rekao novinarima da je potreban "fundamentalni zaokret" u razvojnoj politici sa ciljem unapređenja životnog standarda u zemljama koje ljudi napuštaju i traže azil u Evropi.\n"Mi nismo u stanju da zaustavimo rat u Siriji ali postoje i drugi uzroci migracije", kazao je direktor banke EU, preneo je EurActiv.com.\nPrema Hojeru, 90% aktivnosti EIB je u EU. On dodaje da bi akcionare EIB, odnosno članice EU, trebalo ubediti da banka treba da pojača investicione aktivnosti van bloka. Hojer međutim misli da bi članice teško podržale taj plan, verovatno s obrazloženjem da "situacija u Evropi nije tako dobra da možemo da preusmerimo sredstva iz Evrope".\nPredsednik EIB predviđa da će članice EU uskoro ipak morati da razmotre promenu uloge te banke zbog migrantske krize.\nHojer je takođe kao jedan od glavnih razloga za migraciju u Evropu naveo klimatske promene.\nRazvojna politika "više nije samo socijalna politika" već treba da doprinese otvaranju radnih mesta i odgovori na uzroke migracije u zemljama iz kojih potiču izbeglice, istakao je Hojer.\nEIB procenjuje da je izbeglička kriza do sada koštala Evropu između 0,5 i 1% bruto domaćeg proizvoda.\n: Oksfam: Primiti pola miliona izbeglica ove godine


Pšenica u Egipat, kukuruz u Kinu i Indoneziju\nPšenica u Egipat, kukuruz u Kinu i Indoneziju Pšenice će biti dovoljno za domaće tržište i za izvoz bar dva miliona tona ovogodišnjeg roda, dok će proizvodnja kukuruza takođe ove godine verovatno dostići rekord, izjavio je ministar poljoprivrede Branislav Nedimović i istakao da je zato potrebno otvoriti nova tržišta za izvoz.\nMinistar kaže da se sa Egiptom završava sertifikat za izvoz pšenice, a sa Kinom i Indonezijom za kukuruz.\n"Moramo sad da otvorimo nova tržišta. Nije samo proizvesti. Kada proizvedete ogromne količine to vam bude lepo jedno pet minuta, kad ne znate kome da prodate onda ste u problemu za šest minuta", rekao je Nedimović odgovarajući na pitanja novinara o rodu o rodu ozimih useva.\nNaveo je da je ove godine nikad više zasejanih površina pšenice, da je pod tom kulturom 650.000 hektara i da su prinosi rekordni, bez obzira na probleme sa kvalitetom zrna koje je u setvi prouzrokovala kiša.\n"Imaćemo ne dovoljno za sebe, nego da izvezemo bar dva miliona tona, za razliku od prošle godine kada nismo imali priliku za to. Zato moramo sad nova tržišta da otvorimo da bismo to plasirali", naglasio je ministar.\nNaglasio je da ćemo ove godine verovatno imati rekordnu porizvodnju kukuruza koja će, kaže, čak premašiti 2016. godinu, osim ukoliko ne dođe do razvoja nekih bolesti zbog visokih temperatura.\n"Kada pročitam žutu štampu i dnevne listove ja bih rekao da smo imali katastrofu, ali je stvar potpuno drugačija, naročito što se tiče pšenice", rekao je Nedimović odgovarajući na pitanja novinara.\nJabuka iz Srbije uskoro na tržištu Indije\nJabuka iz Srbije uskoro bi mogla da se nađe na tržištu Indije, koje je posle Rusije, drugo u svetu po ceni koju plaća za to voće, izjavio je danas ministar poljoprivrede Branislav Nedimović i naveo da su pregovori o izvozu voća u Indiju završeni.\n"Najviše insistiramo na jabuci, jer je to drugo tržište na svetu po ceni koje plaća našu jabuku. Na primer, Rusi plaćaju od 55 do 60 evrocenti kilogram jabuke, Indijci od 45 do 50, a u EU od 20 do 25 evrocenti", rekao je Nedimović.Naveo je da Srbija tako otvara novo tržište za jabuku.\n"Spremamo se za trenutak kada možda na ruskom trižištu bude manja potražnja zbog njihove sopstvene proizvodnje. Stvari će ove godine u poljoprivredi, što se tiče BDP, biti ekstremno dobre", uveren je ministar.\nEvropski parlament odobrio reforme autorskih prava na internetu\nPet fakulteta zainteresovano za novi master u saradnji sa IT industrijom\nKlaonički otpad: Bh. građani lani pojeli 13,3 milijuna kilograma mesa


Kim Jong-un izjavio da zemlja prolazi kroz tešku ekonomsku krizu | Novi.ba\nNjemačkoj treba oko 30 hiljada majstora i zanatlija Picula: Macron napravio grešku, blokadom pomogao zemljama Zapadnog Balkana\nObjavljeno:30.12.2019 - 10:18\nLider Sjeverne Koreje Kim Jong-un upozorio je rukovodioce vladajuće Radničke partije da zemlja prolazi kroz 'tešku ekonomsku' krizu i pozvao na uvođenje hitnih mjera kako bi se riješila situacija, prenijeli su danas tamošnji mediji.\nTokom vikenda je počelo plenarno zasjedanje stranke, nekoliko dana pred kraj ultimatuma koji je Sjeverna Koreja postavila SAD u pregovorima o denuklearizaciji. Pyongyang je obećao da će, ukoliko nema napretka u pregovorima do kraja godine, Washington dobiti "božićni poklon".\nKim koji je predsjedava zasjedanjem, rekao je da je došlo vrijeme za donošenje odluka o ekonomskom razvoju zemlje. On je predstavnicima stranke predstavio "zadatke" koje treba da sprovedu kako bi "hitno popravili tešku situaciju" u privredi, prenijela je sjevernokorejska agencija KCNA.\nSjeverna Koreja nije nikada saopštila svoje ekonomske statistiške podatke, i jedine informacije o privredi te zemlje dolaze iz inostranstva. Južnokorejska Centralna banka u julu je saopštila da je ekonomski rast Sjeverne Koreje, pogođene međunarodnim sankcijama, smanjen za 4,1 odsto 2018. godine, što je najveći pad od velike krize 90-ih godina.\nPregovori o sjevernokorejskom nuklearnom programu su u zastoju nakon neuspjelog samita Kima i američkog predjednika Donalda Trumpa održanog u februaru u Vijetnamu.


ABA LIGA, EXTRA, KOŠARKA 31/12/2021\nURNEBESNO: Dalo peva hit Ane Nikolić, onda se javio i Vesterman! (VIDEO)\nBoris Dalo se igrački nije previše proslavio u Partizanu, ali je i do dan danas ostao jedan od najomiljenijih stranaca koji su nosili crno-beli dres. Francuski plejmejker stigao je u Partizan 2013. godine kao jedan…\nABA LIGA, EXTRA, KOŠARKA 30/12/2021\nPOLUDELI ZBOG PESME: Obradović „gađao“ muziku, Danilović se hvatao za glavu! (VIDEO)\nPartizanov trio Željko Obradović, Predrag Danilović i Zoran Savić odlučio je da ode u noćni provod, a tamo ih je jedna pesma potpuno izbacila iz takta. Crno-beli trio rešio je da se opusti pred novogodišnje…\nEXTRA, FUDBAL, SUPERLIGA SRBIJE 10/12/2021\nSPEKTAKL U PINKIJU: Legende Partizana i Zvezde igrale za Radakovića!\nLegende Partizana i Crvene zvezde odigrali odigrale su u petak uveče humanitarnu utakmicu kako bi se što pre sakupila preko potrebna sredstva za lečenje bivšeg golmana crno-belih Radovana Radakovića. Partizanove boje branili su: Albert Nađ,…\nEXTRA, FUDBAL 08/11/2021\n„S ONE STRANE BODRIĆU TE PARTIZANE“: Ratni invalid stavio grb crno-belih na svoj spomenik! (VIDEO)\nRatni invalid Panto Malešević živi sam, a jedino ga u životu drže ljubav prema Republici Srpskoj i beogradskom Partizanu. On se u ratu borio za RS, dok se crno-belima odužio tako što je na svoj…\nEXTRA, FUDBAL, SUPERLIGA SRBIJE 14/10/2021\nBIO JE VELIKI PARTIZANOVAC: Crno-beli se emotivnom porukom oprostili od Marka Živića!\nPoznati srpski glumac Marko Živić preminuo je u 50. godini života od posledica koronavirusa. Pored sjajne glume, Živić je bio poznat i kao veliki navijač Partizana. Crno-beli su se od Živića oprostili emotivnom porukom na…\nKAKAV SNIMAK: Kineske košarkašice pevaju Partizanovu pesmu! (VIDEO)\nDok se košarkaši Partizana spremaju za novu sezonu, iz Kine stiže veoma zanimljiv video snimak. Na njemu se mogu videti mlade kineske košarkašice, koje trenira Srbin Dejan Mudreša, kako pevaju poznatu pesmu navijača crno-belih „Uz…\nŽIVOT PIŠE ROMANE: Bivši košarkaš Partizana ima fabriku kanabisa!\nNekadašnji košarkaš Partizana Stefon Lazme postao je uspešan u proizvodnji kanabisa, a znao je i da se pohvali snimkom na svom “Instagram profilu”. Pre pet godina Stefon Lazme bio je suspendovan na jednu godinu zbog…\nNEĆETE GA PREPOZNATI: Legendarni fudbaler Partizana PROMENIO lični opis!\nLegendarni fudbaler Partizana Dragan Ćirić je u potpunosti promenio lični opis i danas bi ga teško prepoznali i oni najzagriženiji Grobari. Do pre šest, sedam godina, kada je kratko obavljao funkciju sportskog direktora „parnog valjka“,…\nABA LIGA, EXTRA, KOŠARKA 19/06/2021\nSAMO ZA GROBARE: U jeku pregovora, Obradović zapevao omiljenu Partizanovu pesmu! (VIDEO)\nDok se spekuliše da li će Željko Obradović preuzeti Partizan, trofejni stručnjak se nalazi na slavlju. Obradović je jedan od gostiju na svadbi sina legendarnog Dragana Kićanovića. Kao i uvek kad je Željko na nekom…


- Od 5. januara grad će osigurati besplatan svakodnevni prijevoz autobusima ispred Gradske arene, koliko bude potrebno, a na Smetovima ćemo subvenconirati u pola cijene tople napitke i hranu. Osim toga, u saradnji sa planinarima Željezare, zeničkim izviđačima i Društvom pedagoga fizičke kulture organizovat ćemo brojne sadržaje kako bi djeci osigurali zimski ugođaj, u mjeri i obimu primjerenom maksimalnim mogućnostima grada, pojasnio je Zijad Softić, pomoćnik gradonačlenika za društvene djelatnosti.\nPoseban autobus jednom dnevno biće na raspolaganju samo Sportskoj školi, ali će se odlasci morati najaviti ovoj organizaciji dan ranije. Postojeći mali ski lif neće raditi, ali će Sportska škola postaviti dva bebi lifta, dječiji vrtić, skijanje, sankanje i iznajmljivanje opreme. Dnevna karta za ski lift koštat će 5 maraka, koliko i iznajmljivanje ski opreme s obukom instruktora skijanja. Uz pravi zimski ugođaj djeci i omladini su tokom obećali nezaboravan dan na Smetovima.\nViše iz kategorije: « Karatisti kod zubara Dječiji Parlament Grada Zenice »


Sanacija nakon poplava u Petrovcu na Mlavi: Uloženo oko pet miliona evra - Društvo - Dnevni list Danas\nPočetna » Društvo » Sanacija nakon poplava u Petrovcu na Mlavi: Uloženo oko pet miliona evra\nSanacija nakon poplava u Petrovcu na Mlavi: Uloženo oko pet miliona evra\nDelegacija Svetske banke i direktor Kancelarije za javna ulaganja, sa saradnicima, obišli su nedavno objekte čija se rekonstrukcija finansira posredstvom kancelarije.\n0Piše: Z. V. 15. jula 2019. 22.22\nObnovljena je OŠ „Žarko Zrenjanin“ Veliko Laole, odeljenje u Krviju i OŠ „Sveta Mihajlović“ u Burovcu nakon poplave, a u toku su i radovi na rekonstrukciji mosta u centru Petrovca koji se finansiraju preko Kancelarije za javna ulaganja.\nMarko Blagojević, direktor Kancelarije za javna ulaganja je rekao da se vidi da je bilo opravdano ulaganje Republike u infrastrukturu na teritoriji opštine Petrovac na Mlavi posle poplava 2018.\n– Preko kancelarije Vlada Srbije uložila je blizu pet miliona evra i to u radove na obnovi javnih objekata, lokalne infrastrukture, mosta, lokalne preventivne infrastrukture. Samo radovi na lokalnim vodotokovima vredni su blizu milion evra, a samo na brani na reci Busur, odakle je poteklo gro štete iz 2018. godine, Vlada Srbije je preko kancelarije uložila 1,5 miliona evra. Sredstva koja su uložena su iz posebne linije Svetske banke i Srbija je prva zemlja u regionu kojoj je ta specijalna linija odobrena, koja služi brzom mobilisanju finansijskih sredstava za sva ulaganja neophodna u obnovu nakon elementarnih nepogoda, rekao je Marko Blagojević.\nPredsednik opštine Petrovac na Mlavi Duško Nedinić rekao je da je njegov glavni zadatak bio da ukaže koliko ta ulaganja znače za opštinu Petrovac na Mlavi.\n– Rekonstruisane škole nisu važne smo zbog broja đaka koji je pohađaju, tu se nalaze i delovi vrtića, kulturno umetnička društva, sportske organizacije i mesne zajednice koje koriste te škole. I rekonstrukcija mosta je od neprocenjive važnosti za opštinu, rekao je Nedinić.\nPetrovac na Mlavi, Poplave, SanacijePetrovac na Mlavi\nZavršena brana na Busuru, projekat od 190 miliona dinara\nProglašena vanredna situacija u opštini Petrovac na Mlavi


Vukčević: Očekujem izručenje Ganića (VIDEO) :: emg.rs:: Sve najnovije ekonomske vesti i vesti dana - Srbija, region, svet\nBELEX TIKER AGBN 7.150 -0,13% AIKB 2.610 -2,03% ALFA 8.111 -0,48% BIPB 38 8,57% ENHL 1.001 -0,10% FITO 5.500 -1,79% GLOS 480 -6,43% IMLK 1.535 1,86% JESV 5.800 -1,69% JMBN 13.600 0,70% KMBN 28.000 0,90% KMBNPB 8.300 -0,20% MTBN 3.500 -1,10% MTLC 1.945 -0,21% NIIS 445 -2,41% PRGS 125 -3,10% PUUE 1.100 -1,35% SJPT 675 0,30% TGAS 5.200 0,00% TIGR 620 -0,96% VDAV 4.100 -2,38% VZAS 486 -4,33%\nSrbija (07. 07. 2010.)\n07. jul 2010. | 10:52 13:05\nTužilac za ratne zločine Vladimir Vukčević izjavio danas da je zadovoljan dosadašnjim postupkom protiv nekadašnjeg člana ratnog Predsedništva BiH Ejupa Ganića u Londonu i da očekuje da će on biti izručen Srbiji.\n"Dostavili smo dokaze, uključujući izjave dva svedoka. Britanska strana želi da ispita te svedoke", rekao je Vukčević novinarima u Beogradu pre početka skupa o oduzimanju imovine stečene kriminalom.\nVukčević je naveo da je postupak protiv Ejupa Gnaića još u fazi istrage.\nEjup Ganić je uhapšen početkom marta u Londonu, prema međunarodnoj poternici koja je raspisana na inicijativu Srbije. Njega potražuje Tužilaštvo za ratne zločine zbog učešća u napadu na kolonu JNA koja se povlačila iz Sarajeva, u Dobrovoljačkoj ulici u tom gradu u maju 1992.\nKovačević pristao na pregovore o priznanju krivice\nJeremić danas u jednodnevnoj poseti Italiji\nSlavica Đukić-Dejanović danas u Beču


BITKA ZA SLOBODU GOVORA: Trampova administracija preti Fejsbuku, Guglu i Tviteru prekinite sa cenzurom sadržaja! | Vesti Dana\nBred Parskal novoizabrani lider Trampove kampanje za izbore 2020. godini uputio je upozorenje kompanijama Fejsbuk, Tviter i Gugl da moraju da budu nerpistrasni, nakon što izveštaji mesecima unazad pokazuju slučajeve direktne diskriminiacije i cenzure od strane visoko-tehnoloških kompanija. Radi se o gušenju slobode govora prema medijskim kućama i sajtovima sa konzervativnim sadržajem.\nPredsednik Amerike Donald Tramp (Foto: Screenshot)\nFejsbuk i Gugl će se pokazati kao snažno sredstvo za vođenje kampanje, a nedavno istraživanje je pokazalo da kompanije Gugl sa manipulacijom pretraga priliko koršćenja opcije Google Serach može uticati na stavove glasača, naročito onih koji nisu još opredeljeni.\nPraskal je već zadužen za digitalnu kampanju predsednika Donalda Trampa i smatra da su društveni mediji, a ne oni tradicionalni ključna komponeneta Trampovog uspeha.\nMark Cukerberg bi trebao da bude najviše zabrinut Trampovim potezom, jer je Fejsbuk ponovo u centru pažnje. Naime Fejsbuk je pod žestokim kritkama zbog pristrasnosti i gušenja slobode govora, sve je počelo pre par godina uvođenjem pravila da su zabranjeni nacistički simboli, ali se veoma brzo proširilo na cenzuru konzervativnih i desno odijentisanih pokreta i pojedinaca pod izgovorom teško objašnjivog termina „govor mržnje“ i „širenje predrasuda“ koji mogu da se tumače u skladu sa željama onoga ko sprovodi kontrolu sadržaja.\nIzjava Tampovog šefa kampanje je posledica šokantnog otkrića da ove firme sa svojim servisima otvoreno ograničavaju pristup konzervativnim medijima. Prošle nedelje otkriveno je da je Fejsbuk promenio algoritme kako bi smanjio preglednost konzervativnih stranica, pa čak i stranice predsednika Trampa za neverovatnih 45%, to je po automatizmu dalo veći pažnju medijima establišmenta i veći prostor za ovakve medije na društvenim mrežama.\nJutjub je takođe krenu sa javnom cenzurom sadržaja koji su iznačili ne kao govor mržnje već kao „kontraverzan“, pa su tako zabranjeni čak i kanali britanske stranke u Britain First, čime se direktno uticalo na demokratske procese u toj zemlji.\nOriginal vest na engleskom možete pogledati klikom OVDE.


Novi saziv Parlamenta da nastavi sa istragama | Republika Srpska\nNaslovna Vijesti Novi saziv Parlamenta da nastavi sa istragama\nNovi saziv Parlamenta da nastavi sa istragama\nČlan Istražne komisije Predstavničkog doma Parlamentarne skupštine BiH za utvrđivanje trošenja donatorskih sredstava Slavko Jovičić smatra da odmah po otpočinjanju rada novog saziva parlamenta treba formirati istražnu komisiju, ali sa širim ovlaštenjima. „Odmah poslije polaganja zakletve treba formirati parlamentarnu komisiju koja će raditi uz učešće Državne agencije za istrage i zaštitu (Sipa), Tužilaštva BiH i Obavještajno-bezbjednosne agencije (OBA), koja ima najbolje podatke“, rekao je Jovičić novinarima danas u Sarajevu.\nPrema njegovim riječima, Sipa, Tužilaštvo i OBA vodile bi istražne radnje, prikupljale podatke i informisale komisiju.\n„Nakon završetka istrage predmeti bi bili dostavljani Tužilaštvu kako bi se krenulo u procesuiranje odgovornih“, istakao je Jovičić, koji bi novoj komisiji dao i naredbodavni mandat, tako da bi svi od kojih komisija to zatraži morali da opravdaju dobijena sredstva.\nOcijenivši bitnim što je Komisija od nekoliko hiljada pronevjerenih donatorskih sredstava došla do cifre od 2,5 milijardi KM Jovičić je ocijenio da su u BiH nestale desetine milijardi doniranih sredstava.\n„Razni lopovi koji su iskoristili svoje političke pozicije privatnim aranžmanima sklapali su poslove i ono što je trebalo da stine do bijede i sirotinje, da joj se pomogne, nalazi se danas u džepovima i vlasništvu određene političke elite, njihove najbliže porodice i prijatelja“, konstatovao je Jovičić.


Lađević: U kovid bolnici u Batajnici tokom vikenda smešteno 324 pacijenta na poluintenzivnoj nezi | Blok vesti\nLađević: U kovid bolnici u Batajnici tokom vikenda smešteno 324 pacijenta na poluintenzivnoj nezi\nU kovid bolnici u Batajnici, koja je u petak počela sa radom, trenutno je smešteno 324 pacijenta na odelenju puluintenzivne nege, dok je na intenzivnoj nezi smešteno 39 obolelih. Zamenik direktora ove ustanove Nebojša Lađević rekao je da su hospitalizovani pacijenti svih starosnih doba, a da najmlađi ima 23 godine.\nKovid bolnica u Batajnici Foto: Srđan Ilić\nLađević je za RTS, rekao da je bolnica u Batajnici stigla u poslednji čas, jer ima malo mesta za obolele.\nIstakao je da je velikom broju zaraženih potrebna hospitalizacija i da među obolelima ima pacijenata svih starosnih dobi.\n"Ako pogledate da smo bolnicu otvorili u petak popodne, mi već danas imamo 324 primljena pacijenta na odeljenju poluintenzivne nege koji je predviđen za srednje teške i teške bolesnike, a u intenzivnoj nezi imamo 39 pacijenata, od toga 12 pacijenata je na mehaničkoj ventilaciji, intubirani, a ostali su na visokim protocima kiseonika", naveo je Lađević.\nDodao je da je među trenutno hospotalizovanima u toj bolnici najmađi pacijent 1997. godište.\n"To je dodatno upozorenje da svako može imati tešku kliničku sliku", naglasio je Lađević.\nZamenik direktora nove kovid bolnice u Batajnici je rekao da nikada nismo imali ovoliko veliki broj zaraženih u toku jednog dana i da se nalazimo u piku epidemije.\n"Mere koje se sada primenjuju trebalo bi da daju efekat u narednim danima, jer je potrebno 10 do 14 dana da se i to ispolji. Mi sada primamo bolesnike koji su se zarazili pre desetak dana, ali ono što je zabrinjavajuće jeste taj trend da smo za jedan vikend napunili sa toliko pacijenata bolnicu kao ceo jedan kliničko-bolnički centar u Beogradu", rekao je Lađević.\nNaveo je i da ima dovoljno zdravstvenih radnika jer je vršena preraspodela zaposlenih iz KBC Srbije.\n"Naravno, naši resursi nisu neiscrpni. Završen je i konkurs za nove zaposlene, ali njih treba uvesti u posao. Mi se oslanjamo na specijaliste iz Kliničkog centra Srbije i svaka klinika je participirala u radu kovid bolnice u Batajnici", rekao je Lađević.\nOn je apelovao na građane da nose maske i da drže distancu.\n"Molim vas, smanjite broj ljudi koji dolaze u bolnice, jer evo vidite za jedan vikend jedan veliki kliničko-bolnički centar je popunjen", zaključio je Lađević.\nKovid bolnica u Vojnom kompleksu "Zemun ekonomija" otvorena je u petak, nakon četiri meseca izgradnje.\nPrevious articleKATAI IMA RETKU BOLEST KRVI: Stanković mu ponudio lečenje u Italiji, čekaju se dodatne analaize\nNext articleOD DžEJA SE OPRAŠTAJU I U ITALIJI: Miniha žena nije zaboravila prelazak u pravoslavlje i spektakularno veselje u Novom Sadu (FOTO)


Krenule glasine o novom RSV4 - Moto Berza\nKrenule glasine o novom RSV4\nAprilia RSV4 je tržištu već punu deceniju, a uprkos godinama, ova V4 mašina je i dalje jedan od najboljih motocikala koji se mogu naći u vašoj garaži.\nTo je delimično i zbog činjenice da se radi o tehnološki izuzetnom dvotočkašu, prvom superbajku koji je dobio inercijalnu mernu jedinicu (IMU) zajedno sa kontrolom proklizavanja, a takođe je jedan od prvih modela sa „ride-by-wire“ sistemom.\nTu je i činjenica da je italijanski brend redovno, na svakih par godina, osvežavao ovaj model. Ako je verovati glasinama, novo osveženje nam stiže naredne godine, a promene koje se očekuje su tolike da bi u neku ruku mogli govoriti i o potpuno novom izdanju.\nGlasine najavljuju značajno povećanje snage – sa 215 na 220 KS, što je odrađeno korišćenjem strategije jednog drugog italijanskog proizvođača, kompanije Ducati.\nTako će V4 agregat iz Noalea doći u dva izdanja. Jedno će služiti kao trkački homologovan agregat i ostaće na zapremini od 1.000 kubika – to će biti „RF“ varijanta narednog RSV4 i. To je ono što je Ducati uradio sa Panigale V4 R modelom.\nDrugo izdanje će imati 1.100 kubika, što je ista zapremina koju ima aktuelni Tuono V4.\nSa novim specifikacijama motora stiže i nova šasija. Iako zasnovana na aktuelnom dizajnu, trebalo bi da bude čvršća, a očekuje se i smanjenje težine od oko 4,5 kg.\nPrema dostupnim informacijama, model će biti dostupan sredinom 2019. i biće spreman za Euro5 homologaciju.


Javno preduzeće Elektroprivreda Bosne i Hercegovine d.d. - Sarajevo svojim društveno odgovornim poslovanjem i profesionalnim integritetom u proizvodnji, distribuciji, pouzdanom snabdijevanju električnom energijom i razvojem tržišta električne energije, biće nosilac i pouzdan partner ostalim privrednim subjektima u ekonomskom razvoju Bosne i Hercegovine.\nJavno preduzeće Elektroprivreda Bosne i Hercegovine d.d.- Sarajevo će:\nProizvoditi električnu i toplinsku energiju iz domaćih obnovljivih i neobnovljivih resursa u skladu sa okolinskim zahtjevima, važećom zakonskom regulativom i evropskim standardima;\nObezbjediti efikasan distributivni sistem za isporuku električne energije krajnjim kupcima, i omogućiti svim korisnicima pristup mreži i napajanje električnom energijom po propisanim normama kvaliteta i pružanje informacija;\nSigurno i pouzdano snabdijevati i trgovati električnom energijom proizvedenom iz domaćih resursa po konkurentnim cijenama;\nOsigurati ekonomski održivu proizvodnju uglja za potrebe termoelektrana, industrije i široke potrošnje po konkurentoj cijeni;\nUlagati u razvoj i realizaciju novih kapitalnih investicija, pri čemu će posebnu pažnju posvetiti investiranju u proizvodnju električne energije iz obnovljivih izvora energije, povećanju fleksibilnosti energetskog portfolija i energetske efikasnosti;\nVršiti restrukturiranje svih djelatnosti s ciljem povećanja efikasnosti poslovanja i ispunjavanja zahtjeva u okviru Energetske zajednice i evropskih standarda.\nEfikasno poslovanje Javno preduzeće Elektroprivreda Bosne i Hercegovine d.d.- Sarajevo bazira na dosljednoj primjeni propisa i standarda i na principima:\nosiguranja kvaliteta proizvoda i usluga,\npovećanja zadovoljstva, sigurnosti i povjerenja kupaca,\nočuvanja životne sredine,\nstrateškog planiranja i razvoja zaposlenika,\nobezbjeđenja zaštite zdravlja i sigurnosti na radu,\nobezbjeđenja sigurnosti informacija,\npovećanja energetske efikasnosti,\ndruštveno odgovornog poslovanja.